text:
Kuboshwe abeBoko Haram eNigeria
2012-10-10 14:37
Kano - Amaphoyisa asenhla nezwe iNigeria athi asebophe abasolwa abayisishiyagalombili abangaphansi kwenkolo yamaSulumane, ekuthiwa bahlobene nezenzo zokubulawa kwamaphoyisa amabili.
Amaphoyisa adutshulwa abulawa ngabasolwa ababehamba ngezithuthuthu, amaphoyisa lawa ayehamba engena umuzi nomuzi, kujovwa abantu bejovelwa uvendle.
Okhulumela amaphoyisa uMagaji Majia uqinisekise ukuboshwa kwabasolwa, uthe lokhu kuhlaselwa kungokunye okwejwayelekile okuvame ukwenziwa ngabeqembu iBoko Haram.
"Sibophe abasolwa abayisishiyagalombili abaseqenjini iBoko Haram, basolwa ngokubulala amaphoyisa amabili," kusho uMajia.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


c: text/html

text:
From Community Memory
Inhlaba umuthi obabayo wasehlane lona phela omunye wemithi ekhona kulelizwe esilakhele obaluleke kakhulu. Phela umphilisi lona ongathikameziswa isimo sezulu omila uhlale unyaka wonke. Awufani nezinye izihlahla ngoba uyaphilisa isihlahla sokuphila.
Emakhaya lesi sitshalo sisiza ezintweni ezahlukahlukene ngenxa yosizo lwaso olubalulekile. Uma izinkukhu zinomkhuhlanyana ziye ziphuziswe lesi sitshalo; emva kokuphuza ziphenduka imiqemane asize umasiza. Uma ulungiselela ukuphuzisa izilwane lomuthi uwuxuba namanzi bese uyaziphuzisa. Ngisho nezimbuzi imbala ziyawuthanda ngoba zona ziwudla unjalo. Phela utholakala kakhulu eNyakatho neKoloni lapho abafuyi bezimbuzi begcwele khona. Awugcini futhi ngalokho ngoba nezinyanga ziyawusebenzisa uma zenza izintelezi emizini yabantu. Noma uwutshalile imvamisa ugudla umuzi ekuqikeleni ukuwusebenzisa.Kulemihla esikuyo lapho sekunezifo eziningi lomuthi uyasebenza ekulapheni izifo emzimbeni womuntu avuke agqanqule. Ngakhoke kubalulekile ukuqikelela ngemvelo nangezihlahla zendabuko ukuze izizukulwane zizifice zijabule.

robotstxt: allowed

filter: keep


text:
WASHINGTON DC—
Kuvulwe isikolo sokuqala sabantwana abancane seCreche eSanqinyane, eTsholotsho, esabelweni se Matabeleland North ngoLwesihlanu lapho okuhlala khona abantu bohlobo lwama Khoisan.
Umnu. Mthulisi Moyo isakhamuzi sePhelandaba esikade sisemkhosini lo sithi abantwana abedlula amatshumi amahlanu – 50, bakhangelelwe ukuthi bazabe befunda esikolo lesi.
Banengi abantwana endaweni le abangayi esikolo ngenxa yokuswela imali kanye lokungathandi isikolo njengoba abanye abesiKhoisan belokhe bephila ngokuzingela.
UMoyo uthi kulemzamo eyenziwa yizakhamizi kanye lekholitshi leLupane University yokuthi kulondolozwe amasiko kanye lendimi zamaKhoisan.
Uthi kukhangelelwe njalo ukuthi kuzabhalwa ugwalo oluhluza amabala iDictionary yolimi lolu ezabe ichasisa okumumethwe yiyo ngeSilungu njalo lengolimi lweSiNdebele.
Ingxoxo Esiyenze LoMnu. Mthulisi Moyo


text:
Kuhamba kahle ngama-ARVs e-E Cape
2012-12-11 10:57
Johannesburg - Azikho izinkinga esinazo ngokuhlinzeka imishanguzo yegciwane lengculazi nesandulela salo e-Eastern Cape, kusho uMnyango wezeMpilo esifundazweni ngoLwesibili.
"Azikho izinkinga ezibhekene noMnyango. Uhlelo ebesinalo bekungolokugwema izinkinga zokuhlinzeka ngama-ARVs ngesikhathi samaholidi. Asikho nesisodwa isikhungo sezempilo e-Eastern Cape esingenawo ama-ARVs," kusho okhulumela uMnyango uSizwe Kupelo.
Esitatimendeni sangoMgqibelo, iTreatment Action Campaign (TAC) ithe zilinganiselwa ku-30 izibhedlela kanye nemitholampilo engu-350 esengcupheni yokushodelwa ama-ARVs.
Ukuphazamiseka kohlelo lokuhlinzeka ngemishanguzo lwadalwa ngabasebenzi, abangenela isiteleka esingekho emthethweni eMthatha, kusho i-TAC.
UKupelo uyiphikisile indlela ebona ngayo i-TAC.
"Sinethimba elibekwe edepho eseMthatha, ukusiza khona kanti futhi kunodokotela ababili abanikezela ngemithi abaphuma eMnyangweni kazwelonke nabo abayiswe kule ndawo,” usho kanje.
Abasebenzi abangu-29 abangenela isiteleka esingekho emthethweni bamiswa emsebenzini kanti ezikhundleni zabo kwafakwa abanye ababambile, usho kanje.
Kusukela lapho sekukhangiswe ngezikhala zomsebenzi ezingu-25, ukuze kutholakale abazongena kulezi zikhala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 7 engozini eF State
2012-07-04 08:08
Johannesburg - Kushone abantu abayisikhombisa kwathi abantu abangu-17 balimala kabi ngesikhathi itekisi abebehamba ngayo itholana phezulu neloli kuSteynsrus Road ngaphandle kwaseKroonstad, eFree State.
Okhulumela iNetcare911 uJeffrey Wicks uthe kushone abagibeli abayisithupha abebesetekisini kule ngozi eyenzeke ngoLwesibili ebusuku.
Abagibeli abanye abangu-18 baphuthunyiswe esibhedlela iBoitumelo.
Oyedwa ushonele emagcekeni esibhedlela, kusho uWicks.
- Landela
IzindabaNews24 kuTwitter
- SAPA


text:
Baboshelwe ukushisa izitolo zabokufika
2013-01-31 16:40
Johannesburg - Abantu abayisishiyagalolunye baboshiwe ngemuva kokuphazamisa ukusebenza ezitolo zabantu bokufika, abasebenzela elokishini laKwanobuhle, e-Eastern Cape.
"Kushiswe isitolo somuntu odabuka e-Ethiopia, sishiswe yiqulu labantu. Umninisitolo ukwazilwe ukuphulukundlela wase ebiza amaphoyisa," kusho okhulumela amaphoyisa uWarrant Officer Gerda Swart.
Lesi sehlakalo senzeke ngoLwesithathu ebusuku, iqulu lihlasele imoto yamaphoyisa layishaya ngamatshe nokho akubanga khona muntu olimalayo, kusho uSwart.
Abayisithupha kwababoshiwe basebancane ngokweminyaka yobudala.
Bonke abasolwa kulindleke bavele ngaphambi kweNkantolo yeMantshi yaKwanobuhle, ngoLwesihlanu, babhekene namacala okucekela phansi impahla nokudala udlame emphakathini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe oyisitabane egwazwa ngomkhontoComment on this story
INTATHELI YESOLEZWE
ZIHLALELE ovalweni izitabane zaseNyanga, eWestern Cape emuva kokubulawa kwesitabane endaweni yaseSamora Machel okukholakala ukuthi ubulawe ngoba ephila impilo yobutabane.
UNksz Sihle Sikoji (19), oyilungu lenhlangano elwela amalungelo ezitabane iLulek’ iSizwe ugwazwe esifubeni ngomkhonto washona ngabantu okusolakala ukuthi bebezonda ubutabane bakhe.
Ngaphandle kukaNksz Sikoji ziningi ezinye izitabane ezidlwengulwe zabulawa nakwezinye izifundazwe okubalwa kuzo naKwaZulu-Natal njengoba kusanda kubulawa isitabane eNanda. Isidumbu sikaNksz Mandisa Mbambo (25) waseNanda obeyisitabane satholakala sinqunu sinamanxeba okugwazwa.
UNksz Mbambo watholwa eboshwe izandla nezinyawo futhi kukholakala ukuthi wayeqale wadlwengulwa ngaphambi kokubulawa.
Umngani kaNksz Sikoji ocele ukuthi igama lakhe ligodlwe uthe bebeziphuzela endaweni yokucima ukoma ngoLwesihlanu base bephelelwa yimali babe sebeya komunye wabangani bakhe beyolanda enye imali.
Ngokusho kwakhe ngesikhathi bebuya kuqhamuke abalisa abahlanu bathi akusona isikhathi sokuba kuhambe bona lesi, ngesama-Voora, okuyiqembu lezigelekeqe elaziwayo.
“Sivele sama ngoba besithuke kakhulu. Omunye wabo ukhiphe umkhonto omncane wamgwaza esifubeni wase ewa phansi,” kusho umngani.
Naye uzamile ukungenelela wagwazwa engalweni. Uthe uhlale isikhathi esibalelwa emahoreni amabili elinde i-ambulensi ebizolanda umngani wakhe ogcine eshonele esibhedlela saseMitchells Plain.
“Abazange bafune maselula namali. Amadoda amaningi angapha ayasizonda, athi sifuna ukuwathathela izintombi zawo.
“Sesisaba nokuphumela phandle ngoba laba bantu basekhona la,” kusho umngani kaNksz Sikoji.
Okhulumela amaphoyisa uLt-Col Andre Traut ukuqinisekisile ukuthi lesi sigameko senzekile.
Uthe akukaboshwa muntu futhi akukaziwa ukuthi yini eholele ekutheni abulawe uNksz Sikoji.
Ngenyanga edlule umngani kaNksz Sikoji udlwengulwe ngabalisa bemkhombe ngesibhamu kuyo le ndawo.
Kusolwa ukuthi abamdlwengula bakwenza ngoba bethi bayamlungisa ukuze athande abesilisa angathandi amantombazane.
Ugogo kaNksz Sikoji uNkk Nomangesi Sikoji (71) uthe izinhliziyo zabo ziphukile ngokubulawa komzukulu wakhe.
“Ngimbuke kanye amehlo akhe ewavalile kungathi ulele usazobuye avuke,” kusho uNkk Sikoji.
UNksz Ndumie Mafunda weLulek’ iSizwe uthe uNksz Sikoji ubewuthanda umsebenzi wakhe enosizo ngakho kuzoba nzima ukuthola ozovala isikhala sakhe.
Unxuse izitabane ukuthi ziqikelele uma zihamba emalokishini.
“Kumele bazinakekele bangazikhangisi njengezitabane ngoba sisazama ukulwa nokuzondwa kwezitabane.
“Ukuba yisitabane akusho ukuthi umuntu kumele abe budedengu ngoba namanje sisahlaselwa ngakho kudingeka ukuthi siqaphele,” kusho uNksz Mafunda.
Ukudlwengulwa kwezitabane kuyinto edlangile kulesiya sifundazwe njengoba kusanda kugwetshwa amadoda amane asolwa ngokudlwengula abalulale uNksz Zoliswa Nkonyana waseKhayelitsha ngoba eyisitabane. Laba basolwa bagwetshwa iminyaka engu-14 umsolwa ngamunye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lihlehlisiwe elikaMoyo lokuphanga
2012-03-28 14:39
Pretoria - Isiboshwa esidume ngokweqa uBongani Moyo nabanye abathathu bavele eNkantolo yeMantshi yasePitoli ngamacala okuphanga behlomile ngoLwesithathu.
Izindaba zomsakazo weSABC zibike ukuthi uMoyo, uLeon Ncube, uKhumbulani Sibanda noThabani Sibanda bazobuyela enkantolo ngoMeyi 4.
UMoyo weqa ejele laseBoksburg ngoMashi wangonyaka odlule.
Wabanjwa ngasemngceleni iBeitbridge eLimpopo, ezama ukungena kuleli ephuma eZimbabwe.
Ngo-Agasti, weqa esenkantolo ePitoli ehamba ngemikhoba.
UMoyo nasolwa nabo uThemba Dube noKhumbulani Sibanda bazama ukweqa ejele lasePitoli ngoMashi 14.
Umuntu odayisa amaphephandaba emgwaqeni nguye owahlaba umkhosi, base bebanjwa.
Babekwe uhide lwamacala okuphanga behlomile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
BULAWAYO—
Inhlanganiso ezizimeleyo zakoBulawayo zihlangene ngolweSihlanu ekuseni, ukuze zihlaziye ukuthi njengoba ikhomidi yedale lephalamende eyeCOPAC isigqibe umsebenzi wokuloba isisekelo sombuso esitsha yaphuma logwalo lweDraft Constitution sokumele kwenziweni njalo kuqondwepi.
Abenhlanganiso lezi babika ukuba lumhlangano ubujonge njalo ukuthi babonisane ngokuthi lapho sokusenziwa ukhetho lokudinga ukusekela loba ukwala ukwamukela lesi sisekelo olweReferendum bona bayabe bemi ngelizwi linye loba hatshi.
Omunye wabagcinisihlalo COPAC, uMnumzana Edward Mkhosi, uthi owabo umsebenzi sebewugqibile njalo akusekho kwezabo izandla ukuthi phambili kwenziwani ngoba lo sokungumsebenzi kamongameli ukuthi atsho ukuthi kuvotwa nini besekusiba ngumsebenzi we nhlanganiso yokhetho iZimbabwe Electoral Commission ukuqhuba umsebenzi weReferendum.
Kubika uNothando Sibanda intathelizindaba yeStudio 7 osipha loludaba ekoBulawayo.
Udaba luka Nothando Sibanda lomhlangano wesisekelo koBulawayo


text:
WASHINGTON DC—
Uhulumende weZimbabwe uthi uphakathi kokulungiselela ukuyazivikela emthethwandaba weInternational Court for Settlement of Investment Disputes lapho ahanjiswe khona ngomunye umlimi omhlophe odabuka kweleGermany othathelwe ipulazi lakhe ngamalunga eZanu PF.
UMnu Heinrich Von Pezold ngomunye wabalimi abamhlophe abathathelwe amapulazi abo nguhulumende kaMongameli Robert Mugabe phansi kohlelo lokwabiwa kutsha komhlabathi.
UPezold ukhweze loludaba emthethwandaba weSettlement of Investment Disputes edinga ukuhlawulwa imali engangezigidi ezingamakhulu ayisithupha, $600 million.
Kulabanye njalo abalimi beNetherlands abakhweze udaba lwabo emthethwandaba munye owethule isinqumo esithi bahlawulwe izigidi ezingamatshumi amabili lanhlanu zamadollar.
Uhulumende uthi lanxa ezimisele ukulandela isinqumo somthethwandaba, kalayo limali.
Ingcwethi ecubungula ezombusazwe uMnu Dumisani Nkomo yena othe lanxa engelayo imali, kumele ayidinge ahlawule abalimi abamhlophe laba.
Ingxoxo LoMnu Dumisani Nkomo


text:
Usafisa ukudlubha eleBafana uBenniComment on this story
MBONGISENI BUTHELEZI
UPHUMELE obala okokuqala selokhu achithwa eqenjini lesizwe ngokuthi usafuna ukudlalela iBafana Bafana umgadli we-Orlando Pirates uBenni McCarthy.
Ekhuluma ngesikhathi iqembu lakhe linesithangami nabezindaba, ngaphambi komdlalo omkhulu weCarling Black Label Cup abazowudlala neKaizer Chiefs ngoMgqibelo, uMcCarthy uthe usengathanda, uma enikwa ithuba, ukugqoka imibala yeqembu lesizwe lakuleli.
“Ngingathanda ukuthi ngiphinde ngidlalele iBafana Bafana ngoba manje sekunomqeqeshi okubeke kwacaca ukuthi uzokhetha abadlali ngokuthi bazimisele kangakanani hhayi ngoba ebathanda,” kusho uMcCarthy izolo.
Ukhuluma kanjena nje lo mgadli umqeqeshi omusha weBafana uGordon Igesund useke wacashunwa ethi uma uBenni ewahlohla amagoli nakanjani uzombiza eqenjini lesizwe.
“Abadlali bazothola ithuba elikahle lokuzibonakalisa futhi yinto enhle ukuthi bazokhethwa ngokwenza kahle kwabo. Ngike ngahlangana naye (u-Igesund) wangikhuthaza wathi angiqhubeke ngidlale kahle.”
UMcCarthy uzwakalise ukuthi akwehli kahle kuyena ukubona iBafana ishaya udaka noma ibhekene namazwe obekwaziwa ukuthi iwashaya kalula phambilini.
“Uma ubheka ibhola lethu lapha ekhaya liphezulu kodwa eqenjini lethu lesizwe kusinda kwehlela. Ngingathanda ukuthi ngibe nesandla ekutheni ngisuse iqembu lethu kulesi simo elikuso njengamanje,” kuqhuba lo mgadli.
Uthe iminyaka yakhe (engu-34) ayisho lutho ngoba usakwazi ukushaya amagoli.
“Ngizizwa sengathi ngineminyaka engu-25. Ngiwuzwa ulula umzimba wami kunakuqala kanti asisekho lesiya sisu abebekhuluma ngaso abantu. Uma ngingeke ngiphaza-nyiswe wukulimala ngizowuthola umklomelo womshayimagoli ophambili kule sizini ezoqala,” kusho uMcCarthy.
Lo mgadli wachithwa kuBafana nguPitso “Jingles” Mosimane ngaphambi kweNdebe yoMhlaba ka-2010, ngenxa yokukhuluphala. Nokho abantu abaningi babona yena noSiyabonga “Bhele” Nomvete bengayixazulula inkinga yamagoli eqenjini lesizwe. Uke wasolwa ngokuhlohla uMoeneeb Josephs ukuthi akayeke ukudlalela iBafana ngoba ijezi lihlale linikwa u-Itumeleng Khune.
Kungenzeka noJosephs ashaye ibuya uma umngani wakhe uBenni egcina ebiziwe kuBafana.
UMcCarthy uthe okwakhe wukushaya into ecokeme kuBucs ukuze u-Igesund angamkhohlwa embusweni wakhe.
“Njengamanje ngibheke ukwenza kahle kuPirates. Ngizokwenza engidume ngakho okungukushaya amagoli. OkweBafana kuyozenzakalela.”
Mayelana nomdlalo wabo neChiefs uthe bazokwenza into yamehlo uma sebebhekene nezimbangi zabo ngoMgqibelo ngo-7.30 ebusuku.
“Sizophuma nesikhali esiyingozi sibalimaze ngoba bayizimbangi zethu ezinkulu. Umdlalo wethu nabo uhlale ufana nowamanqamu. Awukaze waba ngowesihle. Sifuna ukuwunqoba noma kanjani,” kusho uMcCarthy.
Uphinde wabonga abalandeli ngokumvotela ukuthi abe sesikimini seBucs. “Ngiswele amazwi okubonga abalandeli abangivotele. Kusho lukhulu kimina njengomdlali abakwenzile.”
Khonamanjalo, iPirates isayinise umgadli wase-Zimbabwe uTakesure Chinyama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Awagawule abheke amaqembu amakhulu - Umbono
2013-02-28 16:12
Cape Town - Amaqembu angadumile iMaluti FC, United FC kanye neThembu Royals abukise ngamaqembu adlala ku-PSL okungamaZulu FC, yi-Orlando Pirates neChippa United, yawakhipha kweyendebe yeNedbank.
USburock Mxoh uthi lukhulu luyeza luyanyelela emaqenjini amakhulu:
Mina ngokubuka kwami kade lento yaqala.
Uyakhumbula i-Orlando Pirates yaba isisulu somakoti kuwo lo mqhudelwano usaxhaswe abakwa-Absa, iKaizer Chiefs yathelwa ngehlazo ngama-Tuks, kwangagcina lapho kweza i-Baroka FC nayo yenza okufanayo.
Nakhu futhi kuyaqhubeka kulo nyaka, kuhamba ngegiya eliphezulu-ke manje.
Wawuke ucabange noma uphuphe ukuthi iqembu eliku-PSL, ikakhulukazi i-Orlando Pirates lingashaywa iqembu elidlala kuPromotional league?
Okwenzeke kule mpelasonto edlule kungethusile kakhulu mina njengomlandeli weMpofana, kangangokuthi uma sekuqhathwa angifuni nelilodwa lalamaqembu amancane.
Lokhu kukhomba khona ukuthi izinga lebhola likhuphuke kakhulu la eNingizimu Afrika.
Bheka nje umsebenzi omuhle kaDan Malisela owake wadlala ku-Pirates, bangibusisile abafana bakhe ngebhola elidla utshani nelinongwe ngengcwenga yokuphakelana lize liyoqabula inethi.
Mina ngithi sekusemome manje ukuthi le ndebe iphakanyiswe elinye lalamaqembu athathwa njengamancane.
Kusekuncane esisakubonile, okukhulu kuyeza!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Izimvula ezinkulu zibulale 22 eNdiya
2012-11-05 10:31
Hyderabad - Izikhulu zikahulumeni eningizimu yesifunda saseNdiya zithi izimvula ezinamandla ebezihambisana nokuduma kwezulu zibulale cishe abantu abangu-22 ngezinsuku ezine.
U-T. Radha, ongukhomishana wesifunda, uthi abantu babulawe ukumuka nokubhidlika kwezindlu ezindaweni zase-East Godavari esifundeni i-Andhra Pradesh, lapho okube khona imvula engu-31 centimeters ngempelasonto, nokuyimvula enkulukazi eminyakeni engu-40.
Zidlulele eTamil Nadu ngoLwesithathu olwedlule kwashona abantu abayisishiyagalombili.
Cishe babalelwa ku-95 000 abantu abayiswe ezindaweni zokuhlala isikhashana ezindaweni ezintathu zase-Andhra Pradesh, kusho uRadha etshela i-Associated Press ngoMsombuluko.
- Landela
IzindabaNews24 kuTwitter
- Sapa - AP


text:
Umfundi ukhala ‘ngokuhlukunyezwa’Comment on this story
THEMBA NTSHINGILA
USEBHUQUZA ekhaya umfundi kaGrade 1 othi usesaba ukuphindela esikoleni ngenxa yokuhlukunyezwa wuthisha wakhe.
Kuyimanje sekuphele izinyanga ezintathu lo mfundi engalubhadi esikoleni samabanga aphansi abefunda kuso, iNchanga Primary ngoba esaba ukushaywa.
Amalungu omphakathi okuxoxwe nawo, athe zikhona ezinye zezigameko ezifuze lezi osekwake kwabikwa ngazo kulesi sikole ngalo thisha ohlukumeza abafundi kodwa zanyathelwa ngezinyawo.
UNksz Nobuhle Zondi ongunina walo mfundi, uthi ingane yakhe iyakhala uma kumele iye esikoleni.
“Uqale ngokungitshela ukuthi uthisha umshaye ngempama embiza ngesidomu ethi akakwazi ukubhala. Ngiyile esikoleni ngayombuza uthisha, waphika,” kusho uZondi.
Uthe kuphindile futhi ingane yakhe yamtshela ukuthi uthisha uyishaye ngerula ekhanda. Ngalelo langa uthi yayinengozi ekhanda lapho eyayishayeke khona.
Uthi waphindela esikoleni eyobuza, waphinde waphika uthisha. Okulandele lapho uthi ingane ayiphindanga yavuma ukuya esikoleni, yathi isiyesaba.
Ngokubona ukushuba kwesimo, uthi akathandanga ukuyiphoqa ingane yakhe ukuthi iye esikoleni. Uthe lesi senzo sikathisha simphatha kabi ngoba silahlekisela ingane yakhe ngekusasa layo.
“Njengoba kade kubhalwa izivivinyo zokuphela konyaka, yona kade isivele inesikhathi eside ihleli ekhaya ngenxa yokwesaba. Sengizitshelile vele ukuthi lo nyaka usumoshekile, sekufanele ngimhlelele ukuyoqala kwesinye isikole ngonyaka, ngikhohlwe yilapho kade efunda khona,” uchaze kanje.
Uthishanhloko wakulesi sikole uMnuz George Shau, uthe uyakweshwama ukuthi kunengane esihlale ekhaya isikhathi eside ngalolu hlobo ingafundi.
Uthe: “Akekho umzali oseke wafika wazobika ngokungaphatheki kahle kwengane yakhe esikoleni. Nakuba kunjalo, angeke ngiphike ukuthi lesi senzo asenzekanga ngoba ngisuke ngingekho egumbini lokufundela.”
Uthembise ukuthi uzokhuluma nothisha othintekayo kulolu daba emva kwalokho abonane nonina wengane nesigungu esilawula isikole.
“Sesike senzeka isigameko esifuze lesi kusona lesi sikole phambilini. Kodwa uma silandela kahle sathola ukuthi kukhona ipolitiki ekhona ngoba kunabathile abangabafuni othisha abathile,” kusho yena.
UMnuz Muzi Mahlambi okhulumela uMnyango wezeMfundo KwaZulu-Natal uthe: “Umzali akaphindisele umntwana esikoleni. Uma enenkinga ahambe ayobika ehhovisi labahloli eliseHammarsdale.”
Uthe uthisha akanalo ilungelo lokushaya ingane yesikole ngoba lokho kuyicala elingaholela ekutheni aboshwe noma amiswe emsebenzini.
“Futhi angaxoshwa uma kutholakala emva kophenyo ukuthi le nto uyenzile. Lokhu kungaba yisifundo kwabenza lo mkhuba ezikoleni,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uqoke ongqongqoshe abasha uZuma
2012-10-03 16:39
Johannesburg - UNgqongqoshe woMnyango wezeSayensi nezobuChwepheshe uNaledi Pandor, useqokwe nguMengameli Jacob Zuma njengoNgqongqoshe omusha woMnyango wezaseKhaya, kusho iHhovisi likaMengameli ngoLwesithathu.
Iphini likaNgqongqoshe woMnyango wezeSayensi uDerek Hanekom, uzongena kwesikangqongqoshe.
"Ngihalalisela uPandor noHanekom ngezikhundla zabo ezintsha," kusho isitatimende sikaZuma.
"Basebenze ngokuncomekayo ezikhundleni ekade bekuzo, ngiyabathemba kakhulu ukuthi bazoqhubeka nokusebenza kahle. Ngibafisela inhlanhla."
Loyo obekade enguNgqongqoshe woMnyango wezaseKhaya uNkosazana Dlamini-Zuma, washiya isikhundla sakhe ngemuva kokuqokelwa leso sokuba nguSihlalo we-African Union, e-Addis Ababa, e-Ethiopia.
UHanekom uzofungiswa ngokusemthethweni ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bashaqekile abe-NFP kuboshwa amakhansela ayoComment on this story
SIMPHIWE NDWANDWE
KUSHAQEKE ubuholi besifundazwe eqenjini i-NFP ngesikhathi kuboshwa amakhansela amabili asolwa ngokuphatha isibhamu esingekho emthethweni emotweni abehamba ngayo eMsinga.
Kubuye kwaqubuka nezinsolo zokuthi ayathinteka ezinsolweni zokubulawa kowayenguSihlalo waleli qembu eMsinga, uMnuz Mshikashika Shelembe.
Amaphoyisa aveze ukuthi laba baboshelwe icala lokutholakala nesibhamu esingekho emthethweni i-CZ 75 nezinhlamvu.
UMnuz Vusi Khoza, onguNobhala wesifundazwe we-NFP uthe bethukile ngesikhathi bethola izindaba zokuthi umkhonto sengathi wagwaza ekhaya ngokufa kukaShelembe owadutshulwa enabantu ababili behlaselwa behamba ngemoto.
UKhoza uthe babethemba ukuthi ababulali bayobanjwa babhekane nesandla somthetho bajeze kanzima kodwa manje sekuvalelwe “abafowabo” endlini ngakho bazolindela ukuthi umthetho uphenye konke kuhlale obala.
Uthe njengoba kuboshwe laba nje bayacabanga ukuthi isimo sizolawuleka uma sebekhuluma namalungu abo ukuze kungabi bikho simo sokubanjwa komoya.
“Sethemba ukuthi ekugcineni iqiniso lizovela ngoba besingalindele ukuthi kungaboshwa abantu bethu. Sifuna uphenyo lube nzulu ukuze uma ngempela lama lungu ethu ethinteka kuleli cala ajeze kanzima ngokubulala uShelembe nentombazane yakwaZuma. Kumanje omunye owayesemotweni ngesikhathi kudutshulwa laba usesesibhedlela,” kusho uKhoza.
Ukugcizelele ukuthi ababagwebi ngecala yize lingakabalahli enkantolo ngoba kuyilungelo labo ukuthi bathathwe njengabangenacala kuze kube yinkantolo ibalahla ngecala.
Okhulumela amaphoyisa KwaZulu-Natal, uCaptain Thulani Zwane, uthe abasolwa kucelwe ukuthi bakhiphe ilayisensi yesibhamu kodwa bavele bandwaza base bevalelwa.
Bazobhekana necala lokuphatha isibhamu esingekho emthethweni kanti bazovela enkantolo maduze.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ugwetshiwe owayefundisa ukushayela
2013-01-18 12:02
Johannesburg - INkantolo eNkulu yasePitoli igwebe uthisha obefundisa ukushayela iminyaka emihlanu ebhadla ejele, ngemuva kokuba ebenesandla ekushoneni kwabafundi ababili ngo-2006, kubike iBeeld ngoLwesihlanu.
UFrans Molekwa, 39, wayekhuluma neselula ngesikhathi eshayela elibhekise eMnyangweni wezokuThutha eHammanskraal ethwele abafundi abahlanu emotweni ayehamba ngayo.
Imoto yaphaphalaza, wehluleka ukuyilawula, yalala amankeyane, kwashona uThato Motolo, ongumshushisi woMbuso kanye nomama owayenengane enezinyanga ezinhlanu ubudala uQuentin Markus Boshoff, 19.
UMolekwa kanye nabanye abathathu balimala kanzima kule ngozi.
Phambilini khona enkantolo, uwaphikile amacala okubulala.
Ummeli woMbuso uTania Carstens uthe uMolekwa ufanelwe yisigwebo esinzima.
"Izisulu nemindeni zalimala kakhulu ngokwenyama nasemoyeni ngenxa yalokhu. Imindeni kwadingeka ikhokhe izimali ezishisiwe ihamba odokotela kanye nokwenza amalungiselelo omngcwabo. Ngakho umsolwa waba nobudedengu okusho ukuthi akumele aphinde avunyelwe ukushayela,” kusho uCarstens.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlawulo ka-R50m kowaboshwa ngephutha
2013-02-18 10:06
Johannesburg - Umzingeli oseqophelweni eliphezulu, uzohlawulwa ngo-R50 million, kusho iNkantolo eNkulu yasePitoli, lokhu kuza ngemuva kokuthi lona aboshwa kungafanelekile, kusho umbiko wephephandaba iThe Star.
Ngemuva kokuboshwa kukaJaco Scott, akabange esakwazi ukuqhubeka nomsebenzi wakhe wokuzingela izindlovu.
Ukwaze ukuphoqa inkantolo ukuthi ivume ukuthi ahlawulwe ngo-75 000, ngesikhathi asihlala ejele eboshiwe, kube ngu-R577 610, okwaba yinhlawulo ayikhokha.
Inkantolo inqume ukuthi inkampani yakhe ihlawulwe ngo-R49.2 million, ngenxa yokulahlekelwa yinzuzo ngesikhathi uScott eboshiwe.
Iphephandaba libike ukuthi abazingeli baseMelika batheleka kuleli laseNingizimu Afrika mhlaka-4 Juni 2004, ngemuva kwesivumelwano esabe sibhalwe phansi.
UScott waboshwa, eboshelwa icala elingahlangene nokuzingela, okwakumele kwenzeke eZimbabwe.
Akucaci ukuthi wabe eboshelweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Angazi ngambulalelani - Bester
2012-08-14 14:04
Cape Town - UThabo Bester osedume ngele"Facebook Rapist" uthi akazi ukuthi wambulalelani uzime uNomfundo Tyhulu, kulalele iNkantolo eNkulu eWestern Cape ngoLwesibili.
UBester ugeqe amagula ngoTyhulu, wathi uyena kuphela ongamlahlanga kuhle kwenyongo yenyathi ngesikhathi abantu bemsola ngobugebengu abenza eThekwini.
"Ubengumngani oqotho, bengiwazi ngisho umndeni wakhe. Ubengumuntu onenhliziyo enhle futhi ekholelwa kimi," esho ngesikhathi engene ebhokisini lofakazi kule nkantolo.
UBester, 23, uveze ukuthi wahlangana noTyhulu, 23, eSandton, eGoli ngesikhathi eyothenga imoto kwaBMW ngoJanuwari 2011.
Baqala ukuthandana behlala emadolobheni angafani, kwathi emuva kwezinyanga ezimbili baya eholidini eKapa, nalapho ambulalela khona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-NPA iphenya ngolwentatheli yakuleli
2012-11-15 10:01
Johannesburg - I-NPA iphenya ngezinsolo zokuboshwa kwentatheli yaseNingizimu Afrika kwa-Israel, kubike iBusiness Day ngoLwesine.
Uphiko olungaphansi kwe-National Prosecuting Authority oluphenya ngobugebengu, luphenya ngokuboshwa kukaGadija Davids kwa-Israel ngemuva kokuba ekhishwe emkhumbini owawuphethe izinto zokusiza abantu eGaza ngo-2010.
INingizimu Afrika inelungelo lokuphenya ngamacala afana naleli ngaphansi komthetho iRome Statue Criminal Court Act.
Iphini likamqondisi uJP Pretorius ubhalele ummeli kaDavids, uZiyaad Patel ngoNovemba 4 lapho ethi khona ngemuva kokuxhumana namaphoyisa, sibonakele isizathu sokuba kuphenywe ngokuboshwa kwakhe, kwase kuvulwa idokodo.
UPretorius uthe iNPA izoxhumana ne-International Criminal Court ngaleli cala.
Amaphoyisa akwa-Israel kusolakala ukuthi amhlukumeza uDavids. Waboshwa izandla ngentambo wabekwa elangeni amahora amaningi. Wagcinwa ejele lakhona kwa-Israel wanqatshelwa ukuthola usizo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISupersport isivivele oweNedbank
2012-04-10 12:02
Pretoria - Umgadli weSuperSport United uSibusiso Zuma uthi iqembu lakhe selilindele noma yini kodwa wathi manje babheke ngqo umdlalo weNedbank Cup lapho bezobe bebhekene neJomo Cosmos ozoba sePolokwane ngeSonto.
"Sizilungiselela umdlalo ngamunye manje," kusho uZuma ngoLwesibili.
"Asikhathazekile ngokuthi simi kuphi ohlwini lweligi njengoba imiqondo yethu ihlezi emdlalweni wethu neCosmos."
ISuperSport ilele endaweni yesihlanu ohlwini lweligi, njengoba iCosmos ilengelwa yizembe nje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kube yibhadi ukudubulana kwamaphoyisa - Phiyega
2013-01-15 14:07
Pretoria - Ukudutshulwa kubulawe iphoyisa - nebekucatshangwa ukuthi liyisigebengu eHillbrow -- kube yibhadi elikhulu, kusho uKhomishana wamaPhoyisa uRiah Phiyega ngoLwesibili.
"Konke okwenzekile kube yibhadi nje ngoba amaphoyisa abezama ukwenza umsebenzi wawo," kusho uPhiyega ePitoli.
"Thina maphoyisa asibona abantu abathanda ukudlala ngezibhamu."
Uthi amaphoyisa enza umsebenzi wokuqinisekisa ukuphepha kuleli.
NgoMsombuluko, iphoyisa lidutshulwe ngelinye ebelicabanga ukuthi yisigebengu.
Kube sekuboshwa umsolwa oyedwa kwathi abanye ababili babaleka, kusho uLieutenant Colonel Lungelo Dlamini.
Amaphoyisa abe esejaha la basolwa ngezinyawo, kanti abengayigqokile imifaniswano.
Abe esehlangana namanye amaphoyisa acabange ukuthi ayizigebengu, ase awadubula.
Kube sekushona elilodwa kwathi elinye lalimala.
I-Independent Police Investigative Directorate izophenya ngalesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwakuliwa nabavukuzi - Mpofu
2013-02-06 16:39
Johannesburg - Isiteleka sasemayini iLonmin, eMarikana kungashiwo kuthiwe siyisenzo sobugebengu bodlame olubhekiswe kubavukuzi ababesesitekeni, kusho ubufakazi bommeli obethulwe ngaphambi kweKhomishana kaFarlam.
Ummeli walaba abalimala uDali Mpofu, uthe kuzoqophiswanwa kuze kube sekugcineni ngalolu daba lwenhleklele eyenzeka eNorth
West, ngenyanga ka-Agasti ngonyaka owedlule.
"Sizoqophisana, ama-email akhomba ukuthi kwakukhona ingcindezi ekhona ebekwe phezu kwamaphoyisa kanjalo nohulumeni," esho ekhuluma ngaphambi kwale khomishana ehleli eRustenburg, eNorth West.
"Indawo ekwabe kuqhubeka kuyo isiteleka, kwabe kuyindawo ekahle ekwakungahlukunyezelwa kuyo abavukuzi."
UMpofu uvuse indala yama-email abe ephakathi komqondisi waseLomnin uCyril Ramaphosa kanye nomunye umphathi ophezulu.
Inhloso yekhomishana ukuthola kabanzi ngalokhu okwenzeka ngesikhathi kudutshulwa kubulawa abavukuzi abangu-34 abadutshulwa ngamaphoyisa besegqumeni eliseduze nemayini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Basale dengwane kungqongqa imijondoloComment on this story
SIMPHIWE NGUBANE
KUBE muncu ezinganeni ezihlala nemindeni yazo emijondolo eku Kennedy Road ngesikhathi zishelwa iyona yonke impahla yesikole kusha imojondolo kule ndawo nokuphoqe ukuthi zingakwazi ukuqala esikoleni izolo njengoba bezivulwa. Umfaniswano obese ulungisiwe, izincwadi zesikole ngisho nomazisi babazali konke kuphenduke umlotha.
Abantu basale nabebekugqokile ngenxa yomlilo oqalwe yizintambo zikagesi emjondolo owodwa kokheleka neminye engu-22.
Isolezwe lifike kuleya ndawo abafundi obekumele ngabe basezikoleni behleli emnyango bengazi nokuthi bazodlani.
Abekho abashonile noma abalimele kulesi sigameko. UNgqongqoshe wezeZindlu KwaZulu-Natal, uMnuz Ravi Pillay neMeya yeTheku uMnuz James Nxumalo nezikhulu zikamasipala bazifikele kule ndawo ukuzohlola umonakalo bekhalisana nabalinyalelwe yimpahla.
Yize le mijondolo ishe ngeSonto kodwa izolo bekusashunqa kwezinye izindawo, abantu bemi izixongololo, abanye beqoqa izinkethe belungiselela ukwakha kabusha.
UNksz Buyi Makhoba (26), uthi ubeseShowe eyongcwaba isihlobo sakhe ngesikhathi ethola ucingo obelumazisa ukuthi kuphelile ngendlu yakhe. Ushelwe ikhompyutha, ifriji, ithelevishini, umbhede amakhabethe ngisho isitifiketi sikaMatric imbala konke okube wumlotha.
“Lungene ucingo ngisemgqeni wabantu abebeklelele ukuyobona u-anti okokugcina ebhokisini. Ngivele ngaphelelwa amandla bengazisa ukuthi ayisekho indlu yami,” kusho uNksz Makhoba eshaqekile.
Unina wezingane ezine uNksz Nomonde Banga uthi akazi ukuthi uzothathani ahlanganise nani ukuze athengele izingane zakhe ezimbili izincwadi nenyunifomu okungqongqiswe wumlilo.
“Sisele nesikugqokile asazi ukuthi sizolala sidleni. Amakhaza aphelele kithina sihlezi emnyango sigade othayela bethu ubusuku bonke,” kubalisa uNksz Banga.
UMnuz Mthokozisi Rhadebe, umnikazi wendlu lapho kuqale khona umlilo, uthe naye ubone sekusha izintambo zikagesi ingasekho into angayenza ngoba bese kokheleleke indlu yonke. Uthe ubesanda kubuya edolobheni eyothengela izingane umfaniswano wesikole nokunye konke okucekeleleke phansi.
“Umlilo uqalwe wugesi. Ngithe ngiqalaza ubusugijima indlu yonke. Ngisale nebengikugqokile. Kushe ngisho umazisi wami, izimpahla zokugqoka nezasendlini,” kusho uRhadebe.
Amanye amalungu omphakathi abesethole ithuba lokwenza ibhizinisi njengoba ebeseqoqa izinsimbi nothayela abasale kusha eyodayisa e-scrap yard.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Silokhu sidlondlobalile bafundi bethuComment on this story
INTATHELI YESOLEZWE
SINENJABULO ukwazisa abafundi bethu ngezinguquko ethimbeni lobuholi bamaphephandaba ethu, Isolezwe, Isolezwe ngoMgqibelo neSolezwe ngeSonto.
Kuyintokozo ukunethulela uMnuz Sazi Hadebe, obeyiPhini likaMhleli, njengoMhleli omusha weSolezwe, Isolezwe ngoMgqibelo neSolezwe NgeSonto ovale isikhala esivuleke ngokuya emadlelweni aluhlaza kwaloyo obenguMhleli phambilini, uMnuz Mazwi Xaba.
UHadebe ube esememezela uNkk Slindile Khanyile obenguMhleli wamaphephandaba angempelasonto, Isolezwe ngoMgqibelo neSolezwe ngeSonto njengePhini loMhleli waphinde wamemezela uMnuz Sandile Mdadane njengoMhleli obheke ukusebenza kwansuku zonke kweSolezwe ngoMgqibelo neSolezwe ngeSonto.
Ephawula ngezinguquko uHadebe uthe: “Nginethemba elikhulu lokuthi abafundi bethu bazozamukela lezi zinguquko. Owethu umsebenzi ukuhlale sinikeza abafundi bethu lezo zindaba ezibathintayo nezibazikhulisayo.”
UHadebe ubonge abafundi abalokhu bekhombise ukuleseka Isolezwe ethi lokhu kufazazelwa yizibalo zakamuva ezikhomba ukukhula kwawo wonke.
Ngokwezibalo zakamuva zenhlangano ezimele ecubungula iqinisekise ukudayiswa kwamaphephandaba eNingizimu Afrika, i-Audit Bureau of Circulation (ABC), Isolezwe likhule ngo-5.2% uma kuqhathaniswa nelaliyikho ngesikhathi esifanayo ngonyaka odlule ngokwezibalo zekota yesibili yalo nyaka – Ephreli kuya kuJuni nonyaka.
Ngesikhathi esifanayo ngonyaka odlule, Isolezwe, elihlanganise iminyaka ewu-10 kulo nyaka, lalidayisa 108 138 kanti manje selidayisa 113 786.
UHadebe utuse kakhulu ozakwabo nabafundi ngale mpumelelo elokhu iqhubekile. “Silapho sikhona ngenxa yabafundi bethu abazithakaselayo izindaba esibaphakela zona mihla namalanga. Izindaba ezibasizayo, ezibathuthukisayo, ezibajabulisayo nezibafundisayo nezibikwa ngokungachemi. Siyabonga kakhulu kubona futhi sibonga nozakwethu abangozulazayithole, abangakhathali bephuma bengena kuwo wonke amajukujuku ezweni lethu,” kusho uHadebe.
Izingane ezizalwe yileli phephandaba nazo azizibekile phansi njengoba nezazo izibalo ziveza khona ukudlondlobala. Uthumbu, Isolezwe ngoMgqibelo, likhule ngo-9.2 % njengoba selidayisa 76 127 kanti ngekota yokuqala lalidayisa 69 695.
Isolezwe ngeSonto, lona elineminyaka emine lasungulwa, likhule ngo-11.8% njengoba selidayisa u-90 092 uma kuqhathaniswa nangalesi sikhathi ngonyaka odlule lapho lalidayisa khona 80 608.
Iphini elisha lo mhleli, uNKK Slindile Khanyile, naye ubonge abafundi nabasebenzi bala maphephandaba.
“Kulesi sikhathi esiphila kusona yonke into iyabiza futhi abantu bayakubhekisisa ngempela ukuthi bayisebenzisa kanjani imali yabo kodwa abafundi bethu abakhathali ukuseseka ngenxa yomsebenzi onohlonze esiwenzayo.
“Sibonga nozakwethu abaqinisekisayo ukuthi izindaba aziphindwa emaphephandabeni ethu womathathu ngoba akulula ukukhipha iphepha zonke izinsuku,” kusho uNKK Khanyile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubanje iqili ebelithi liyinsizwa nsi
2013-02-12 16:25
Elizabeth Langa, Daily Sun
Johannesburg - Kuhlale obala ukuthi akukho qili lazikhotha emhlane kuBheki Ndlovu, 29, obelokhu ekhohlisa abazalwane nengoduso yakhe ethi uyinsizwa egcwele futhi uzoze aye ocansini esenonkosikazi.
UNdlovu wasendawani yaKaMhlushwa ngaseMalelane, eMpumalanga, ubephakanyiswa esontweni akhonza kulo i-Assembiles of God, nengoduso yakhe uXolile Nkosi, 23, ngesikhathi kuvela ukuthi akasesiyo insizwa egcwele.
Kuphele amahlathi namanga ngesikhathi owesifazane onguTrinity Moyane, 25, ephumela obala eveza ukuthi wake wathandana noNdlovu bezitika ngocansi futhi banendodakazi eneminyaka eyisishiyagalombili ubudala.
“Ngiye ocansini noBheki ngesonto eledlule. Wangithembisa umshado ngo-2005, namanje ngisalinde ukuthi kunqunywe usuku lomshado," kusho uMoyane etshela iphephandaba iDaily Sun.
“UBheki utshele umfundisi nabazalwane ukuthi uyinsizwa egcwele, wathi akaze athandane namuntu wesifazane. Angikholwanga ngimuzwa ekhuluma, uBheki wathandana noTrinity kudala, engakasebenzi nokusebenza," kusho udadewabo kaTrinity uSbongile Moyane.
Umama wengane kaBheki ushaya phansi ngonyawo, uthi angeke kube khona mshado esaphila.
“Udlale ngami, kuzomele akhokhe, ngangimnakekela yena nengane yethu," kubhoka uTrinity.
UBheki ugcine evumile ukuthi uqambe amanga, wathi nokho akazisoli ngokushiya umama wengane yakhe.
"Uma ephazamisa kumshado wami ngizombizela amaphoyisa," kuqinisekisa uBheki.
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
UZille unqaba ukubuyisa umnikelo wakwaGuptaComment on this story
BABALO NDENZE
UMHOLI weDemocratic Alliance (DA) uNkk Helen Zille (osesithombeni) uthi iqembu lakhe ngeke liyibuyise imali elanikelelwa yona wumndeni wakwaGupta, ongabaphathi bephephandaba i-The New Age.
UNkk Zille uthe ngeke ibuyiselwe emuva le mali ngoba ayikho into embi ngokuthi osomabhizinisi banikele ngemali emaqenjini epolitiki.
Uthe akubona ubuxoki ukwamukela umnikelo kwabakwaGupta ekubeni ebe egxeka uhulumeni ngokuxha-sa isithangami esihambisana nesidlo sasekuseni esihlelwa yiThe New Age.
Ngeledlule uNkk Zille washaya ungqimphothwe wahoxa esithangamini saleli phephandaba ngemuva kwemibiko yokuthi izinkampani eziphethwe nguhulumeni zifaka izigidi zemali ukuxhasa lesi sithangami.
“Into embi ngukuthi uhulumeni usebenzisa kabi amandla onawo ukunikeza imali osomabhizinisi adlelana nabo bese lokhu kufihlwa ngokuthi wuxhaso. Uma ungangitshengisa noma yikuphi lapho uhulumeni weDA sewake wenza khona lokhu, ungangibiza ngexoki,” kusho uNkk Zille.
Ngokombiko wephephanda elinguzakwabo weSolezwe, iThe Weekend Argus, uNkk Zille waya emzini wakwaGupta oseSaxonwold, eGoli, ngo-2011 ukuyobanxenxa ngomnikelo kanti kuthiwa waphuma nesheke.
Phambilini i-ANC yazibophezela ukubuyekeza ukuxhaswa kwamaqembu epolitiki kodwa awukabi bikho umthetho ocacisa ngemibandela.
I-DA ingelinye lamaqembu ayiswa enkantolo yi-Idasa ngoba ifuna idalule ukuthi uxhaso lwezimali ilutholaphi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuhilizisane izimbangi eTunisia
2012-10-19 07:58
Tunis - Kushone ilungu leqembu eliphikisayo edolobheni iTataouine ngesikhathi abalandeli balo behilizisana nalabo abeseka uhulumeni oholwa amaSulumane eTunisia, kusho iqembu lalo iCall of Tunisia noMnyango wezangaPhakathi.
Isikhulu seqembu sitshele i-AFP ukuthi uLotfi Naguedh ushone ngemuva kokushaywa ngabalandeli abahambisana nohulumeni ngesikhathi kunombhikisho.
Okhulumela uMnyango uKhaled Tarrouche uluqinisekisile lolu dlame, kodwa wathi uNaguedh ubulawe yisifo senhliziyo.
Okhulumela iCall of Tunisia uthe: “Ngisho kungathiwa ubulawe yisifo senhliziyo, kodwa kuxhumene nokuhlaselwa kwakhe."
- Landela
IzindabaNews24 kuTwitter
- Sapa - AFP


text:
Kuthungathwa umndeni wosana eKZN
2013-01-22 12:12
Durban - Amaphoyisa aseMnambithi acela noma ngabe ngubani ongase abenolwazi ngomndeni wengane yomfana etholakale ulahliwe ukuba athintane nawo.
'UBaby James', okuyigama aseqanjwe lona, watholwa ngunogada owayehamba ehlola indawo ePlaza ngoDisemba.
Lo mfana, ophakathi kwezinyanga ezimibili kuya kwezintathu ubudala, watholwa egoqwe ngengubo emanzi efakwe ebhokisini likabhanana.
Okhulumela amaphoyisa uColonel Jay Naicker uthe: “Unogada wenza uphenyo endaweni mayelana nabazali bomntwana kodwa wangathola muntu. Kwabizwa amaphoyisa, ingane yayiswa eLadysmith Provincial Hospital.”
Uthe unogada wahlala kuleyo ndawo ecabanga ukuthi abazali bengane bazofika bezobheka ingane, kodwa akekho owafika. Akekho noseke wavela wazothi eyakhe ingane. Onesi basesibhedlela bayiqamba ngokuthi uJames.
“Nakuba kwakungalindelekile, uJames usesimweni esihle sempilo kanti ulindele ukubuya kwabazali,” kusho uNaicker.
Ongase abenolwazi akaxhumane noConstable Michael Lungisani Ntsele enombolweni ethi: 036 638 1700 noma ku-082 469 9429.
Abangafuni ukuzidalula bangashayela ku-Crime Stop kwethi 08600 10111.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kusamisiwe ukusebenza emayini eKZN
2012-11-05 12:29
Durban - Akukaqhubeki ukusebenza emayini yamalahle eDundee enyakatho yeKZN kulandela ukubulawa kwabavukuzi ababili ngeledlule.
Laba basebenzi kusolakala ukuthi badutshulwa onogada, ngoLwesithathu. Babebhikishela ukukhushulelwa amaholo.
Inyunyana i-NUM ithi abasebenzi bafuna ukwenyuselwa amaholo ngo-R2 500.
Abaphathi beForbes and Manhattan, batshele abeNewswatch ngesonto eledlule ukuthi abazimisele ngokuqhubeka nodaba lwamaholo ngenxa yokukhathazeka ngesimo sezokuphepha.
Okhulumela inkampani, uJames Duncan, uthi nakuba bezimisele ngokuxazulula lolu daba, inkampani ithintekile ngenxa yezigameko zodlame.
"Lokhu akujwayelekile eForbes. Sithemba ukuthi sizoqhamuka nesisombululo ngokushesha nokuthi imbangela yabashona izophenywa ngendlela, nokuthi impilo yabasebenzi abangaphezulu kuka-900 nemindeni yabo ibuyela kweyejwayelekile ngokushesha," usho kanje.
Khonamanjalo, amaphoyisa awakababophi onogada abathinteka kwesokudubula ngeledlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
i-ANC Ikhumula Isifihla Buso Sayo! Kubulewe Abasebenzi!
Osozimali nosopolotiki banecala! Asimise ukuhlukunyezwa ngamaphoyisa. Akukho bulungiswa. Akukho xolo. Asifuni uZuma, Asifuni uMalema, Asefuni iLONMIN!
Umthetho sisekelo walelizwe uthembisa amalungelo epolitiki nokulingana kwabantu. Kucacile ukuthi osozimali nosomapolitiki bazenzela umathanda. Banyathela ubuso babantu baseMzansi. Isibonelo esidumile esamaphoyisa ebulala abasebenzi bezimayini zaseLonmin Marikana.
Abantu! Kumele sibhekane neqiniso. Uhulumeni we-ANC nezikhulu zosozimali yibona abashaya isicathulo.
Indlela yokwenziwa kwezinto eMzansi yenza abanemali neziqumama bakhukhumale. Abasebenzi nabahlupheki bazabalaze. Asinasisekelo. Uyasebenza, kodwa awukwazi ukuphila. Amanani okudla ayanyuka ngala. UGESI uyanyuka ngale. Kumele sikhokhe? Ngani? Mesizabalaza sigqugquzelana, siyadutsulwa.
I-ANC IKHUMULA ISIFIHLA BUSO SAYO! KUBULEWE ABASEBENZI!
Osozimali nosopolotiki banecala!Asimise ukuhlukunyezwa ngamaphoyisa. Akukho bulungiswa. Akukho xolo.
Asifuni uZuma, Asifuni uMalema, Asefuni iLONMIN!
Umthetho sisekelo walelizwe uthembisa amalungelo epolitiki nokulingana kwabantu. Kucacile ukuthi osozimali nosomapolitiki bazenzela umathanda. Banyathela ubuso babantu baseMzansi.
Isibonelo esidumile esamaphoyisa ebulala abasebenzi bezimayini zaseLonmin Marikana.
AMALUNGELO KABANI?
Abantu! Kumele sibhekane neqiniso. Uhulumeni we-ANC nezikhulu zosozimali yibona abashaya isicathulo.
Indlela yokwenziwa kwezinto eMzansi yenza abanemali neziqumama bakhukhumale.
Abasebenzi nabahlupheki bazabalaze. Asinasisekelo. Uyasebenza, kodwa awukwazi ukuphila. Amanani okudla ayanyuka ngala. UGESI uyanyuka ngale. Kumele sikhokhe? Ngani? Mesizabalaza sigqugquzelana, siyadutsulwa.
I-ANC/UHULUMENI NABAPHATHI/ IZINKAMPANI = BAHLANGENE NGOBUDLELWANE
Uhulumeni waleli usebenzisa ingcindezelo nesihluku kwiningi yaseMzansi. Siyamasha, siyakhuluma ngezinkinga zethu. Phela ilungelo lethu. Ingoba siyasokola ukuze siphile. Manje, silwa nabaphakeme kule lizwe: laba abahola uhulumeni nabaphethe izinkampani ezinkulu (njenge Lonmin).
Amazwi ethu avalwa ngezinhlamvu zezibhamu. Noma singavumelani ngokugcwele ngezehlakalo nezenso zabasebenzi baseMarikana, sizohlezi siyingxenye yabasebenzi nabahlupheki phambi kwahulumeni nosozimali.
ANYCL = ANC = UKUBULAWA KWENINGI KWASE MARIKANA
Uhulumeni woshintsho (i-ANC) wathembisa inguquko kepha ungene shixi kwizigameko zohulumeni omdala. Ngenxa yezinkalo ngengcindezelo yohulumeni omdala (i-National Party), i-ANC yangena ephalamende yase yaqhuba iNingizimu Africa. I-National Party yabulala abasebenzi. Kodwa sekuyi-ANC esibulala abasebenzi. Kushintsha nje izandla zomphathi.
I-ANC Youth League (phecelezi ANCYL), ayinakusho ukuthi izama ukumisa ukubalawa kwabantu ngamaphoyisa (bona istatimende se-ANCYL esibhalwe mhlaka-17 August 2012). I-ANCYL iyingxenye yahulumeni ophethe, sisho i-ANC.
uMalema nabanye abaholi abagxoshwa kwi-ANCYL bafuna ukusebenzisa lezizigameko ukuze babuyele kwi-ANC – baqhubeke babe yiziqumama ngohubhu lukabhejane. Kepha izandla ze-ANC zigcwele igazi.
Abaholi abadala nabasha be-ANCYL (njengabo bonke abaholi be-ANC) bafuna imali edlulele, hayi inkululeko yabantu.
UMNOTHO WEZWE – CHA, SIYABONGA THINA!
Isistemi yomnotho wezwe ivulela isihluku nokuphucwa komnotho kanye nentlupheko. AbaNsundu, amaKhaladi namaNdiya bayingxenye yabasebenzi abahlukunyezwa ngezizathu zobandlululo, kanye nengcindezelo yezwe esuka kosozimali namaphoyisa ntsuku zonke
(ngisho nabasebenzi abaMhlophe bacindezelwe).
INHLANGANISO, HAYI UKUSUNGULA
I-ANCYL isebenzinsa izehlakalo zokubulawa kwabantu okuhlangene ne-ANC ukudumisa “ukusungulwa kwezimayini nezinye izingxenye zomnotho”. Kodwa iMarikana yazi kahle kamhlophe ukuthi usebenza kanjani uhulumeni, noma kungaba yiliphi iqembu lepolitiki: ingumshini wokubulala yeziqumama zabaNsundu nohlobo olubusayo labaMhlophe.
Ukusho ukuthi abasebenzi bangempela kumele baphathe umnotho akusho ukuthi izinkampani ezizimele noma ezohulumeni. Kufanele kuqondane nenkululeko yokuphatha umnotho ngabantu namakomiti omphakathi, ogqugquzelwa izidingo zabantu.
AMAPHOYISA AWAKWAZI UKUSHINTSHWA
Umsebenzi wamaphoyisa nje ukuthulisa isigaba sabasebenzi nabantu abangaphansi. Lenkinga ayikwazi ukulungiswa uphenyo lodaba kuphela – njengokucabanga kwethu.
Buzani nje umndeni ka-Andries Tatane. Akushintshwa yindlela yokhetho kuphela. Khumbulani: eSharpeville ngo-1960, eSoweto ngo-1976, eUitenhage ngo-1985, uMichael Makhabane ngo-2000, abasebenzi be-SAMWU ngo-2009, uAndries Tatane ngo-2011… neMarikana ngo-2012. Abamashi neziteleki ezingamashumi ababili nanhlanu (25) babulawa kusukela unyaka ka-2000, ngaphambu kweMarikana.
AMANDLA ASEBANTWINI, HAYI UKHETHO LWEPOLITIKI NAMAQEMBU
Asibheke iMarikana. Ukhetho lwepolitiki alushintshi lutho.
Ukungena esikhundleni sohulumeni nokuba usomapolitiki akusiyo mpendulo. Ukufaka omunye umholi esikhundleni sika-Jacob Zuma akuyona impendulo.
Iqembu lepolitiki elisha – noma “elivulekile ngomqondo” noma “iqembu labasebenzi” – nayo akuyona impendulo. Wonke amaqembu epolitiki awayona impendulo.
SUKUMANI MAYUNYONI!
Amayunyoni eMarikana, iNUM neAMCU, abambeka kunoxhaka owabekwa osomapolitiki. Baphenduka balwa ndawonye, bayeka ukulwa nesitha sangempela. Amandla atholwa ngenhlangano: hhayi inhlukano nokudonswa ngekhala. Basebenzi bezwe hlanganani! Makilasi angaphansi awowonke amazwe nemibala hlanganani! Asiyiqede inhlangano yeCOSATU neANC! I-COSATU akumele ihlangane ne-ANC echicha igazi.
PHECELEZI, I-ANARCHISM (UKUZIHOLA KWABANTU) = UKUBUYISELA AMANDLA
Isikhathi sokubuyisela amandla ebantwini, asuke kulesistemi somnotho wezwe (phecelezi “i-capitalism”). Lento isho ukuthi sifuna abasebenzi nemiphakathi ihole umnotho, kusukela ngaphansi. Sifuna intando yeningi nokuzikhulisa kwabasebenzi emisebenzini; sifuna imiphakathi izikhulise ngokwayo. Sifuna ukuthatha izinqumo sihlangane ngokuthi izimpilo zethu siziphila kanjani. Asifuni ukuphila ngemithetho eyenziwe osomapolitiki abasebenzisa amaphoyisa asidubula njengezinja uma singalaleli.
SISODWA ISOMBULULO: INTANDO YENINGI YABASEBENZI! SIDINGA WENA! UNGAVOTI, GQUGQUZELANANI!
Uma uvumelana nalezizihloko noma ufuna ukwazi kabanzi ngokuzihola (phecelezi, le-anarchism) sithinte kuleli: 072399 0912 noma zacf@riseup.net . Ikhishwe ngu: Tokologo Anarchist Collective, ne-Zabalaza Anarchist Communist Front, kanye neNkululeko Wits Anarchist Collective.


text:
Kuboshwe 4 eWCape ngokukhwabanisa
2011-02-03 17:20
Johannesburg - Kuboshwe oweta abane eKapa kulandela ukukhwabanisa ama-credit card, kusho amaphoyisa aseWestern Cape.
ULieutenant-Colonel Andrè Traut uthe laba abane, okubalwa nababili abangabukudabuka eZimbabwe noyedwa waseMalawi, batholakale nemishini emibili yokwenza lobu bugebengu kanye namakhadi asebhange angumkokotelo.
Baphinde batholakala nomakhalekhukhwini abebenenombolo ezisolisayo.
Amaphoyisa aseshe indlu athatha ama-laptop amabili anemininingwane yama-credit card kanye nokunye okusetshenziselwa ukwenza lo mkhonyovu. Kwaphinde kwathathwa nesamba semali sika-R5 500.
La madoda abekwe amacala okuphula umthetho i-Electronic Communications and Transaction Act. Kulindeleke ukuthi bavele eNkantolo yeMantshi yaseKapa ngoLwesihlanu.
- SAPA


text:
Ingoduso kwelokubulala umyeni
2013-01-25 10:02
Johannesburg - Ibhekene necala ingoduso yendoda eyabulawa kanye nomfundisi webandla iDutch
Reformed Church, ababulawa eHarrismith, ngonyaka owedlule.
UThea Brits usevele kabili ngaphambi kwenkantolo, kulandela ukuvulelwa icala umndeni waloyo obezokuba ngumyeni wakhe, uGerhard Vermeulen.
Iphephandaba iBeeld lithi umsolwa uzobuyela ngaphambi kwenkantolo mhlaka-8 Febhuwari.
Umsolwa kuthiwa wakhipha imali engu-R1 000, ewukhipha ekhadini likaVermeulen, ngemuva kokuthi esebulewe nobaba wakhe umsolwa, kusho okhulumela amaphoyisa uSergeant Mmako Mophiring
Ngenyanga kaNovemba, uMartin Brits noVermeulen bahlaselwa ngembazo baphinde badutshulwa babulawa, lokhu kuthiwa kwenziwa ngumfowabo kaThea, uMartin, 28, ekanye no-Elliot Mhlambi, 41.
Umama kaThea, wathola ukulimala kanti namanje usagcinwe esibhedlela eBloemfontein.
Umbiko wephephandaba uthi uMartin Brits junior noMhlambi, bazovela ngaphambi kwenkantolo ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ombombayi bakaMatric eKZNComment on this story
MHLENGI SHANGASE
UKULAMBELA kwabafundi ukuba noMatric kuthathe elinye igxathu njengoba sebethenga izitatimende zemiphumela ezingombombayi ukuze bakwazi ukuthola umsebenzi noma baqhube izifundo zabo ezikhungweni zemfundo ephakeme.
Isikhulu esibhekele izivivinyo eMnyangweni wezeMfundo KwaZulu-Natal, uDkt Barney Mthembu, sithe siyanda isibalo sabafundi abazama ukuthatha amashansi ngokufika nezitatimende zikaMatric ezingombombayi.
Abanye balaba bafundi kuthiwa basuke befuna ukugxivizelwa lezi zitatimende kanti abanye basuke bezama ukuzoziqinisekisa ukuthi zingo ngqo.
UMthembu uthe siyanda isibalo sabafundi abafika nsuku zonke njengoba sibalelwa ku-30 befuna ukugxivizelwa.
“Abafundi bafika befuna ukuthi sibagxivizele izitatimende ngoba bethi zifunwa emanyuvesi. Amanyuvesi asuke enayo imiphumela yabafundi ngoba ngesikhathi kukhishwa imiphumela kaMatric, ithunyelwa nasezikhungweni zemfundo ephakeme. Uma ufika neyakho basuke benayo nabo ngakho kulula ukuthi ubanjwe uma uthenge isitatimende semiphumela esingumbombayi,” kusho uMthembu.
Uthe abazenzayo kwesinye isikhathi bathatha esomunye umfundi basifothokhophe bese beshintsha amagama, kokunye bazakhele nje esingekho.
Umfundi usebenzisa isitatimende asilanda esikoleni semiphumela uma efuna izikhala zokufunda ngoba izitifiketi zikaMatric ziphuma maphakathi nonyaka.
“Isitatimende asigxivizwa, uma usilahlile ugayelwa into enemiphumela kuphela ngoba sona sigaywa kanye uma kukhishwa imiphumela. Ngeke sisigxivize isitatimende yisitifiketi kuphela esingasigxiviza. Sona sihamba sinjalo ngakho abafundi abayeke ukufika bethi bafuna sibagxivizele ngoba asigxivizwa,” kusho uMthembu.
Okhulumela lo mnyango, uMnuz Sihle Mlotshwa, uxwayise abenza lokhu ukuthi ayikho impunga yehlathi ngoba yimikhonyovu le abasuke beyenza.
“Uma sikubamba ukuthi uke wenza into efuze le ziyakukhalela ngoba wumkhonyovu osuke uwenza. Ekugcineni uyabanjwa ngoba uma sekubhekwa ukuthi iziqu zakho zingu-ngqo yini kutholalaka ukuthi akuzona bese uyaboshwa, noma uxoshwe,” kuxwayisa uMlotshwa.
UMthembu uthe abafundi abaqikelele ukuthi izitatimende zabo bayazazi ukuthi zikuphi ngaso sonke isikhathi.
“Abafundi abaqikelele bazigadise okwezikhali zamaNtungwa izitatimende zabo ngoba buningi ubugebengu. Isitatimende asikhishwa kabili, siphuma kanye ngakho abafundi abazigade,” kuqhuba uMthembu.
Uxwayise nothishanhloko ababamba izitatimende zabafundi ngoba bengakhokhile imali yesikole noma abanye bengazibuyisanga izincwadi.
“Ikhwelo likaNgqongqoshe uMchunu (Senzo) elokuthi akekho umfundi okumele abanjelwe imiphumela yakhe ngoba engakhokhile noma engazibuyisanga izincwadi. Abaqhubeka nokwenza lokhu bazothathelwa izinyathelo,” kusho uMthembu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umfundi udubule omunye esikoleni
2013-02-01 12:00
Atlanta — Umfundi odubule walimaza omunye entanyeni ngoLwesine ntambama, ngaphambi kokuthi iphoyisa elisebenza kulesi sikole likwazi ukumnqanda limphuce isibhamu.
Isibhamu siqhume kaningi emagcekeni asePrice Middle School, kusho isikhulu samaphoyisa ase-Atlanta uGeorge Turner.
Ngemuva kwalesi sidubedube, uthisha uthole imihuzukwana.
Umfundi olimele ungeniswe esibhedlela iGrady Memorial esesimweni esigculisayo.
Okhulumela isibhedlela uDenise Simpson uthe umfundi lo ube eseyadedelwa esibhedlela ngoLwesine ebusuku.
Kube sekujutshwa inqwaba yamaphoyisa kulesi sikole sabafundi abangu-400, nabazali abebethukile abafunanga ukusala ngaphandle befuna ukuyoqinisekisa ukuthi abantwana babo baphephile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Ushayasibhamu uvulele abantu ngenhlamvu
2013-02-20 14:01
Tustin - Ngesikhathi sesiphithiphithi sasekuseni emgwaqeni yase-Orange County, ngezithuba zawo-05:00, uMelvin Lee Edwards, uvezelwe ibhodi ebelimtshela ukuthi akabuyisele imoto eceleni, aphume emgwaqeni kwathi angaphuma wadutshulwa wabulawa.
U-Edwards, 69, ubeya emsebenzini ngesikhathi ehlelwa yile nhlekelele, amaphoyisa athi umsolwa ushaye wachitha ngemoto yohlobo lwe-BMW.
U-Edward udutshulwe amahlandla amathathu, lokhu kudubula bekungokwesibili, ngoLwesibili, umdubuli wabulala amalungu amathathu omndeni owodwa, wabulala abashayeli ababili ayebaduna imoto waphinda wadubula walimaza abanye abantu ababili.
U-Ali Syed, 20, uzidubule wazibulala ngesikhathi ebona ukuthi usephelelwe ngulayini kutheleka amaphoyisa.
Zonke lezi zehlakalo ayaziwa imbangela yazo kanti ziqale endaweni enokuthula eLadera Ranch, ngesikhathi amaphoyisa ebizwa ngezithuba zasekuseni, kuthiwa kunoshayasibhamu ohlasele.
– Landela Izindaba News24 kuTwitter
(@IzindabaNews24).
- Sapa - AP


text:
Ngizoyishiya i-ANC uma niqoka uZuma - Achmat
2012-11-28 10:03
Johannesburg - Isishoshovu esinguZachie Achmat sesisabise sathi sizosula ubulungu baso ku-African National Congress uma uMengameli Jacob Zuma ethatha ihlandla lesibili njengomengameli, ngemuva kokhetho lwezikhundla oluzobanjwa eMangaung maduze.
Imibiko yephephandaba iBeeld ithi u-Achmat usho kanjena engxoxweni abe nayo nephephandaba.
"Uma kuqokwa uZuma, angifuni ukuqhubeka ngibe yilungu leqembu," etshela iphephandaba.
U-Achmat ungumsunguli weTreatment Action Campaign kanti kumanje ulwela amalungelo abantu abasebenza emapulazini, enkulumweni yakhe uthe uZuma uqola izwe.
"Iqembu lidinga umholi onesizotha, onganqeni ukuthatha izinqumo, amelane nenkohlakalo," eqhubeka.
"USchabir Shaik waya ejele ngobudlelwabo obunenkohlakalo ayenabo noJacob Zuma. Njengamanje kuqhubeka le nto yeNkandla....uyahlula umengameli. Lena akusasiyo i-ANC engayijoyina ngo-1990."
U-Achmat uphinde wagxeka uNobhala Jikelele weqembu uGwede
Mantashe, ethi noma amalungu eqembu angemesaba kodwa akasatshwa muntu ngaphandle kweqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kukhalwa ngebasheshe bazale
2012-12-27 14:32
Durban - Ukuzalwa kwezingane ngoKhisimusi sekugqamise ukwanda kwesibalo sezingane
ezizala zisezincane njengoba kuvele ukuthi nakulo Khisimusi ziningi
izingane ezizalwe ngabesifazane abasebancane, kubika iSolezwe.
UMnuz Sam Mkhwanazi woMnyango wezeMpilo KwaZulu- Natal, uthe ziyakhathaza izibalo zamantombazane asemancane athola izingane, kulandela ukuvela kwesibalo sezingane ezizalwe ngoKhisimusi.
Uthe uNgqongqoshe wezeMpilo KwaZulu-Natal, uDkt Sibongiseni Dhlomo, usezwakalise ukukhathazeka ngokwanda kwezingane ezikhulelwa zincane. Uthe ezinganeni ezingu-209 ezizalwe ngosuku lukaKhisimusi, zingu-42 ezizalwe ngomama abaphakathi kweminyaka engu-14 no-19.
UMkhwanazi uthe okubi kakhulu ukuthi izingane eziyisishiyagalolunye kulezi bekungezomama abaphakathi kweminyaka engu-14 no-16.
Ezingu-33 bekungezomama abaphakathi kweminyaka engu-17 no-19.
“Kuyakhathaza kakhulu lokhu ngoba lezi zingane zisezincane kakhulu
ukuthi sezingaba ngabazali. UNgqongqoshe usaqhubeka nomkhankaso
wokuqwashisa ngokwanda kwezigameko zokukhulelwa kwezingane ezincane.
Okunye okuvelayo ukuthi zikhuleliswa ngabantu abadala abasuke beganga
ngazo,” kusho uMkhwanazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uhambele amajele omhlaba uNdebele
2012-10-02 16:41
Johannesburg - UNgqongqoshe woMnyango wezamaJele uSibusiso Ndebele uvakashele amajele aseCuba, Brazil naseMelika, ngenhloso yokufunda ukwenza kangcono emajele, kusho uMnyango wakhe ngoLwesibili.
UNdebele uphelezelwe nguKhomishana Jikelele eMnyangweni wakhe uTom Moyane, bahambele eHavana, eCuba, behlola inqubo yamajele, kusho isitatimende somkhulumeli wakhe uLogan Maistry.
"Izikhulu zaseCuba ziyakwazi ukwenza amajele indawo engcono yokuhlumelisa izimilo, lokho kwenziwa ngendlela nangomqondo ophusile.'
Kuthiwa zingaphezu kuka-95% iziboshwa zaseCuba eziphuma emajele sezinezitifiketi, ngesikhathi iziboshwa zidonsa, zisebenza ukwakha izikhungo zikahulumeni ezihlanganisa izikole kanjalo nezibhedlela.
Ngesonto eledlule uNdebele uhlangane noMqondisi Jikelele u-Augusto Eduardo
de Souza Rossini, waseBrazil.
"EBrazil iziboshwa ziyakhetha isifundo ezizosenza bese kuthi uma siphumelelile ukusiqeda leso sifundo bese sehliselwa ngezinsuku ezine," kusho uMaistry.
Lokhu kusho ukuthi isiboshwa esigwetshwe unyaka singakwazi ukuthi sifunde sizehlisele ngezinsuku ezingu-48.
UNdebele sekulindeleke ahambele eNew York.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Akuyona inkinga kakhulu ukuwina kweNkatha - Umbono
2012-12-06 16:38
Cape Town - INkatha Freedom Party idle umhlanganiso ezindaweni ezintathu ekubanjwe kuzo ukhetho lokuchibiyela KwaZulu-Natal.
I-IFP idle umhlanganiso eNkandla, la kuzalwa khona uMengameli uJacob Zuma, yadla umhlanganiso KwaMashu nakwaHlabisa.
Sibuze abafundi ukuthi ngabe ukhona yini mhlampe umlayezo othunyelwa yile miphumela, ikakhulu eyaseNkandla.
UComfort Kubheka uthe: Ingalinge izikhohlise i-IFP. Ngokuwina lolu khetho akusho ukuthi isinamandla.
Kuzomele abeqembu elibusayo bakusukumele lolu daba.
UMbukiso Skhumbuzo Malevu uthe: Asingenzi sengathi bekuvotelwa umongameli lapha.
Bekuvotelwa labo abasemikhandlwini, lokho akuwenzi umehluko, ukuvotela imikhandlu kuwuhlelo lwezakhamuzi ngokokubona inhlangano esebenzayo emphakathini noma bekungaba yiliphi iqembu.
Ngisho iKiss Party nayo ibingawudla umhlanganiso futhi ke lokhu kumayelana namaqembu, hhayi ngoZuma.
UXolani Mthabela KwaMatapa uthe: Mina ngithi kufanele ishayelwe ihlombe iNkatha ngomsebenzi wayo, ngiyathanda uma kunje.
Lokhu kubuyisa umfutho omkhulu kimi njengemthandi nomlandeli we-IIFP, ukuthi ngokhetho lohulumeni basekhaya kanjalo nolukazwelonke okukaKhesari kuzobuyela kuKhesari.
Hhayi eNkandla kwaMashu nakwaHlabisa kuphela kodwa eKZN yonke, abantu bayalubona loludumo lokuthi umuntu umvotela ngoba engowangakini noma engowesifundazwe sakini akuwusebenzeli umphakathi kanjalo nabentulayo kodwa kungukunonisa/ ukucebisa lowomuntu.
Angifuni ukuqamba amanga ngithi iNkandla ithuthukiswe ngumengameli okhona njengamanje ngoba yentula kwasani nje.
Bantu bakithi kwathina singabakhona siyakhala mhlampe-ke ngapha ngakoNxamalala khona kukhona abakukhombayo abangakhona.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
I-ANCWL eKZN ikhankasela uZuma
2012-11-12 10:01
Durban - I-ANCWL KwaZulu-Natal isiphakamise igama likaMengameli uJacob Zuma ukuba akhethwe ihlandla lesibili, ngesikhathi igatsha lase-Liliesleaf Farm eGauteng lona liphakamisa iPhini likaMengameli uKgalema Motlanthe, kusho imibiko ngoMsombuluko.
Iphephandaba iThe Star licaphune uSihlalo we-African National Congress Women's League esifundazweni, uCeliwe Madlopha, ethi bafuna lowo ongusombhizinisi uCyril Ramaphosa abe yiphini likamengameli, uGwede Mantashe abe nguNobhala Jikelele kuthi uBaleka Mbete yena abe nguSihlalo.
UNdunankulu waKwaZulu-Natal uZweli Mkhize uphakanyiselwe kwesokuba nguMgcinimafa ngesikhathi kunenkomfa eMgungundlovu, kwathi uJesse Duarte waphakanyiselwa kwesikanobhala jikelele.
Ngokusho kweThe Star, igatsha le-ANC eLiliesleaf Farm, eMidrand, liphakamise igama likaKgalema ukuba ahole iqembu elibusayo.
Iqembu elibusayo lizokhetha ubuholi obusha engqungqutheleni kazwelonke ezoba seMangaung eFree State ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iphoyisa eliyivolontiya lizidubule nezingane
2013-02-28 16:21
Johannesburg – Iphoyisa eliyivolontiya eSpringbok, lidubule labulala izingane ezimbili ngaphambi kokuthi libhekise umbhobho wesibhamu ngakulo nalo lizingqokoze lizibulale, kusho amaphoyisa aseNorthern Cape.
Ngokusho kukaLieutenant Colonel Donald Mdhluli, uConstable Phillip Collins, ubesemsebenzini ngesikhathi kwenzeka lokhu, kuthiwa ufonele esiteshini washo ukuthi usedubule wabulala izingane zakhe ezimbili, wathi usezozibulala yena.
Amaphoyisa anikele emzini wentombi kaCollins, la kutholakale khona izidumbu.
Izingane okungo-Anthony Pascal Cloete, 16, noMary-Ann Justine Cloete, 13, baficwe sebebanda.
UMdhluli uthi akwazeki noma uCollins ubezizala yini lezi zingane, amaphoyisa ayaphenya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abagqoke amasaka baxwayisa ngo-666Comment on this story
NOKUBONGWA PHENYANE
SEKUQUBUKE indida ngabalisa abatheleke elokishini laseMlazi kwa-P izolo bedlubhe amasaka bethi bathunywe yinkosi yabo ebusa leli lizwe uYashuka, ukuthi bazoshumayeza batshele abantu ukuthi abaphenduke.
Laba balisa abayisikhombisa abadonse amehlo abantu kuleli lokishi njengoba bethe bengena baqaqelwa ngabantu befuna ukuzwa ukuthi bathini.
Bebehamba bememeza bethi abantu abaphume ezindlini babalekele ezintabeni bashiye konke njengoba lelizwe selifana nse neSodoma neGomora.
Uma bechaza bathi baliqhamukisa ezifundazweni ezahlukene kuleli njengoba bajoyina ibandla i-12 Tribe Israel of Light besakhula.
Leli bandla abathi lifundisa ngokuyeka izinto zomhlaba abantu baphendukele eqinisweni ngenxa yokuthi lo mhlaba sekuseduze ukuthi ugoqwe.
Lezi zinsizwa ezigqoke amasaka ezihamba ngezinyawo, uma umi eduze kwazo uhlangatshezwa yiphunga eligqashula ikhanda njengoba zingawalokothi amanzi, zigeza uma zihlangana nesiphethu ngoba zithi amanzi ompompi asuke esegcwele izinto eziningi usathane azithandayo.
UMandla “Alsheri” Yehova ongomunye obehamba nalezi zinsizwa uthi ibandla labo ngelakudala njengoba naye eqale ukukhoza kulo esemncane.
“Sixwayisa abantu ngezinto eziningi ubaba wethu uYashuka angazithandi. USathane usengene shi kubantu njengoba efuna bajoyine bathathe inamba yakhe i-666. Ubona kuvotwa, kubhaliswa yonke into le nisebenzisa amapasi usathane iyona ndlela anibamba ngayo ukuthi nibe ne-666,” kusho uMandla.
Unanelwe nguzakwabo uMduduzi “Siyare” Yehova naye othe bona badla izithelo kuphela abapheki nenyama abayidli njengoba ingukufa.
“UYashuka akabathandi abantu ababulalayo, imoto asiyigibeli ngoba ziginqika njalo usathane efuna ukuphuza igazi labantu. Izilwane ziyabulawa ngaphambi kokuthi zidliwe inyama asiyidli thina-ke ngeke sikwenze lokho ngoba kungumthetho kasathane ukuyidla. Izinto lezi enizenza emakhanda, ukudla enikuphekayo akuvumelekile njengoba uYashuka uma utshale ukudla, usukubona ukuthi kuvuthiwe, kumele ukudle kunjalo ungakupheki,” kusho uMduduzi.
Eqhuba uthe bona balala noma yikuphila izwi lenkosi yabo uma selifike lathi abalale, abanamakha-ya ngisho kuna imvula bayaqhubeka balale njengoba kubo ifana nesibusiso.
“Amakhaya sawashiya, sihamba yonke indawo le ngezinyawo ngoba kuwusuku lwethu lokuqala lolu la eThekwini siyadlula sesisuka koGoli, Eastern Cape naseLesotho sishumayela,” kusho yena.
Abantu bakuleli lokishi bebehlukene phakathi njengoba abanye bebefuna ukuzwa ukuthi laba bazothini abanye bebatshela ukuthi bayahhema.
Uthe zonke izinkolo ezikhona manje ngezamanga, zidukiswa ngusathane, bona njengoba behamba kangaka nje bazoqaphelisa abantu.
UNkk Cabangeni Nsele (53) wakulona leli lokishi obekubonakala ukuthi uthukile ebona laba uthe kwake kwenzeka ekhula kwaba khona ubaba ngakubo okhuluma kanje egqoka amasaka.
“Ngiyethuka kakhulu uma sekuphinda kuqhamuka laba bantu. Bake babakhona ngisakhula kodwa omunye wabo waphinde wabuyela esimweni waphila impilo ejwayelekile,” kusho uNkk Nsele.
Uthe izwe liyabhubha, ongaboni ngongaboni ngoba lokhu okwenzekayo kubhaliwe ebhayibhelini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Yophe yaze yashona ingane elimale kubo
2013-01-21 10:03
Durban - Igcine ngokushona intombazanyana yaseChatsworth, ewe ekhaya kubo ngesikhathi ijabulela umfaniswano wayo wesikole.
UTashnee Singh, 9, ubelokhu ejabulela umfaniswano wakhe ewukhipha ku-wardrope ewubukisisa eduze kwesibuko, bekuzokuba ngokokuqala ukuthi intombazananyana lena igqoke lo mfaniswano wayo, kubika iphephandaba iSunday Tribune.
Ingane ibe isishelela yawela phezu kwesibuko esiyihlabe amanxeba amaningana esifubeni, ibe isiphuthunyiswa esibhedlela nokho yaphelela emagcekeni.
"Ulahlekelwe yigazi eliningi....Intombazanyana yethu yophe kakhulu,” kukhala ugogo wengane uViolet Pillay.
“Bengingazi ukuthi ngenze njani ukunqamula ukopha. Bengisaba nokuthi ngizomthunuka amanxeba uma ngimthinta."
UPillay ubekhulisa uTashnee nodadewabo oneminyaka engu-14 ubudala, njengoba unina ahlaselwa ukugula eminyakeni emihlanu eyedlule.
“Kungiphethe kambi kakhulu ukushona kwakhe, kuzomele ngamukele ukuthi ayikho into eyophinde imbuyise."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24
- News24


text:
Kushube isimo bengayiboni iMeyaComment on this story
SIMPHIWE NGUBANE
UKUHLULEKA kweMeya yeTheku uMnuz James Nxumalo ukuhlangana nomphakathi wasemijondolo iSizamuzulu eDube Village, eNanda kubonakala kusishubisa kakhulu isimo njengoba sekuyisonto lesibili isimo simanzonzo kuleya ndawo. Kusukela ngeledlule abantu abahlala kule ndawo abafuna izindlu zomxhaso bavale umgwaqo omkhulu kwaba nzima ukuhamba kwezimoto kanti kokunye izimoto ezidlulayo zishaywa ngamatshe. Noma amaphoyisa etshaliwe kodwa abuye ahambe luqale phansi uthuthuva.
UMnuz Thabo Mofokeng ongumkhulumeli kaMasipala weTheku uthe bazisukumele izikhalo zomphakathi futhi benza konke okusemandleni ukuxazulula isimo.
Uthe iMeya ayikwazanga ukuyoxoxisana nomphakathi ngenxa yohambo ebenalo kodwa bakhona abathunyelwa. Naphezu kwencazelo kaMofokeng izolo ekuseni abantu bakuleya ndawo baqhubekile bangqongqisa amarobhothi beshisa amathayi bavala umgwaqo omkhulu u-M25 ongenela eNanda.
Abantu ababalelwa ku-300 abafuna ngodli ukwakhelwa izindlu zomxhaso bavuke indlobane bejikijela ngamatshe izimoto obekukhona kuzo nezamaphoyisa abeqaphe isimo.
NgoMsombuluko iNhloko yoMnyango wezokuHlaliswa kwaBantu kumasipala weTheku uMnuz Nigel Gumede nozakwabo uMnuz Joe Nene bahlangane nezakhamizi bezozwa izikhalo zazo.
Kubukeka zingathelanga zithelo lezi zingxoxo ngoba abantu bavuke ekuseni ngovivi izolo bangena emgwaqweni bawushiya umanaphanapha wudoti osakazwe yonke indawo.
La bantu bafuna iMeya uNxumalo ngenhloso yokukhuluma nayo ngoba bethi iyona eyithemba labo lokugcina engabatakula kulolu sizi ababhekene nalo lwezindlu.
Okhulumela amaphoyisa KwaZulu-Natal uColonel Vincent Mdunge uthe akukho muntu oboshiwe ngokucekelwa phansi kwempahla nokususa udlame emphakathini wathi inkinga enkulu idalwa abantu abahlala eBhambayi okuyibo abalekelela abaseSizamuzulu kubhikishwa.
Uthe basiqaphile isimo futhi kwengezwe isibalo samaphoyisa ophiko lwePublic Order Unit aqaphe isimo ngelokhozi.
“Yize isimo sizinzile okwamanje kutshalwe inqwaba yamaphoyisa kodwa kuzofanele umkhandlu ulusukumele udaba lwalabantu ngoba luya ngokuba bucayi. Akukuhle ukuthi kuhlukunyezwe abantu abaya emsebenzini izimoto zabo zijikijelwe ngamatshe kubekwe nemigoqo emgwaqweni,” kusho uMdunge.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abanye ababalekela udlame eDRC
2012-12-19 07:50
Geneva - Sekuphinde kwafuduka abanye futhi abantu abangu-4 000 njengoba kuqhubeka udlambedlu eDemocratic Republic of Congo kulezi zinsuku eziyisihlanu ezedlule, kusho abe-UN.
Ukulwa esigodini i-Agorobo, akuhlobene nezibhelu eziphakathi kwamasosha namavukelambuso eGoma, ngokusho kokhulumela i-UNHCR uFatoumata Lejeune-Kaba.
“Kunodlame olusha," esho etshela abe-AFP.
Akucaci okwamanje ukuthi kubangwani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abe-AfriForum bahambise umasipala enkantolo
2013-02-22 16:14
Johannesburg – Abenhlangano i-AfriForum sebefake isicelo eNkantolo eNkulu eMafikeng, bethi inkantolo ayiphoqe uMasipala waseMatlosana ukuthi ukhokhele inkampani yakwa-Eskom imali ekweletwayo, kusho inhlangano ngoLwesihlanu.
"Sifuna umasipala wenze into efanelekile ukhokhele abakwa-Eskom, kuze kuzogwenywa inkampani ekutheni ivale ukuhanjiswa kukagesi eKlerksdorp naseJouberton," kusho isitatimende senhlangano.
"Sibone kungcono singenelele ngoba umphakathi usele wodwa awusizakali, azikho izimpedulo eziqhamuka kumasipala….siyi-AfriForum samukela izinkomnondo ngokuhanjiswa kwentuthuko usuku nosuku."
Ukungenelala kwe-AfriForum kuza ngemuva kokuthi izakhamuzi zaseKlerksdorp naseJouberton, zisthelwe ukuthi zizovalelwa ugesi kusukela mhlaka-14 Mashi.
"Umasipala awufuni ukukhokha isamba esingu-R91 million esikweletwa abakwa-Eskom. Lokhu kuzoqhubezela izinkinga zokungahanjiswa kwentuthuko.”
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter


text:
Azobuyisela emuva amabhonasi amasoshaComment on this story
AZOHLANGABEZANA nembibizane amasosha ombutho wasemoyeni uma esebuyela emsebenzini ngonyaka ozayo emuva kokusabalala kwencwadi eveza ukuthi amanye alawa masosha ngeke ahole ngoJanuwari.
La masosha alinganiselwa ku-200 kuthiwa anikezwa amabhonasi ngokusebenza ngokuzikhandla kungafanele ngoDisemba.
Lokhu kuvele emuva kokuputshuka kwencwadi ngaphakathi kulo mbutho ebiveza lokhu.
Iningi lala masosha azokhinyabezeka ngalokhu kuthiwa asemaholidini kumanje futhi ayozwa ngoJanuwari ukuthi imali yalama bhonasi kumele ayibuyisele emuva.
Amanye amasosha kubikwa ukuthi aseyalele abameli babo ukuthi lolu daba balufake enkantolo njengoba ekholelwa ukuthi le ncwadi ayikho emthethweni.
Lo mbutho kuthiwa uvamise ukukhokhela la masosha amabhonasi uma kusaqala unyaka kodwa kulokhu akhokhelwe ngoDisemba ngesheke laba sebenzi.
La masosha kuthiwa abona sekungena imali emabhange awo kuyima ebona ukuthi abhonasile.
Ngokwemigomo eyakhishwa abaphathi abaphezulu kulo mbutho ngonyaka odlule iveza ukuthi amasosha akhushulelwa ezikhundleni ezithe thuthu kulowo nyaka awakwazi ukuthola le bhonasi.
“Lokho kukodwa kuyaphikisana nomthetho wezomsebenzi,” kusho elinye isosha elithintekayo ngale migomo.
Ngokwale ncwadi eputshuke ngaphakathi le mali amasosha abhonase ngayo, iyodonswa yonke emholweni wawo ngo-Januwari.
“Iyinhlakanhlaka le nto ngoba sesikhokhe nemali yentela. Bazoyilungisa kanjani, futhi kuzoba njani kubantu abazobuya ngoJanuwari bathole ukuthi ngeke bahole uma sekuphela inyanga?” kubuza leli sosha.
Abaphethe lombutho abatholakalanga ukuphawula ngalolu daba. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusemnyama ngozongena kwesikaZweli Mkhize
2013-01-22 12:12
Mayibongwe Maqhina, The Witness
Durban - Kubukeka sengathi i-ANC isadunguzwa emsanini ngozongena ezikhaleni sikaDkt Zweli Mkhize sokuba nguSihlalo noNdunkulu wesifundazwe KwaZulu-Natal.
Amagatsha e-ANC athe aselindele abaphezulu ukuba bavume ukuba kudingidwe eyalowo ozongena kwesikaMkhize.
UMkhize wakhethelwa kwesokuba nguMgcinimafa weqembu i-ANC kuzwelonke engqungqutheleni eyayiseMangaung ngoDisemba, okungumsebenzi azowenza ngokugcwele.
Isinqumo ngekusasa lakhe sizothathwa emhlanganweni obhekwe ngabomvu weProvincial General Council (PGC) ozoba esikhathini esingasekude ukusuka manje.
“Lolu udaba lwesifundazwe ngakho thina njengamagatsha akukho esingakwenza okwamanje,” kusho uNobhala wesifunda esiseningizimu nogu uMzwandile Mkhwanazi.
Kanti uNobhala wesifunda saseThekwini uBheki Ntshangase naye usho okufanayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Baklajwe bafa bephuma ukuyojuxuzaComment on this story
NOKUBONGWA PHENYANE
UHLALELE ovalweni umphakathi owakhelene nehostela laKwaMashu kulandela isehlakalo sokutholakala kwezidumbu ezintathu zihlahlelwe ngocelemba zashiywa zidindilizile endaweni ebizwa ngokuthi yiKwaMazambane nakwaMthembeni.
Lezi zidumbu kuthiwa zitholwe ngezikhathi ezihlukene ngempelasonto, kanti abafi kuthiwa bake babonakala endaweni yokujuxuza esigcemeni sakwa-E kuleli lokishi ebizwa ngeLacoste.
Kulezi zigameko umphakathi okhulume neSolezwe usole iqembu lezigelekeqe elihlanganiswe ngabafana abayisithupha okuthiwa limandla ngokubamba inkunzi ebusuku maqede libulale.
Kuthiwa licuthela labo abasuke bephuma ezindaweni zobumnandi ngezimpelasonto.
Okhulumela amaphoyisa KwaZulu-Natal,uLt Colonel Vincent Mdunge, uthe sikhona isigameko lapho kutholakale khona izidumbu zabesilisa ezintathu abaneminyaka ephakathi -29 no-48 abagencwe ngocelemba kuleli hostela.
Uthe okwamanje abakayazi imbangela yokubulawa kwalaba kodwa amaphoyisa aKwaMashu asaphenya amacala amathathu okubulala, akukaboshwa muntu.
Umphakathi uthi laba bantu abatholakale ezindaweni ezahlukene bonke batholwe bengathathelwe lutho okukhombisa ukuthi bebebanjwa inkunzi.
Ngokusho kowesilisa othi usindile kulesi sigameko ocele ukuba angadalulwa, bebephuma endaweni yokucima ukoma nomngani wakhe ngeSonto ekuseni bahlangana nabesilisa abayisithupha ebhulohweni elihlukanise ihostela nelokishi.
“Sithe uma sithi memfu ngasebhulohweni, naba abantu bahlahlelwe ngocelemba nangobhushu. Sasondela ngoba sicabanga ukuthi ngeke basenze lutho abahlaseli kanti asibuzanga elangeni, oyedwa wabo wavele wamemeza wathi naba abanye asibagenceni nabo,” kusho lo mlisa.
Uthi bavele bathola upotsho wokubaleka bemba bembulula, bazama ukubajaha kodwa bagcina ngokungabatholi.
“Ekuseni ngivukile ngaya kuleya ndawo ngafika ngabathola ngempela abantu abathathu befile, ubuchopho bungaphandle,” kuqhuba yena.
Ngokusho kukaNksz Siduduzo Mhlongo, wangalapho kutholakale khona izidumbu ezintathu, kungcono ivalwe le ndawo njengoba nomfowabo washona ebuya khona.
“Kudala kwaqala ukubulawa kwabantu uma bekuleya ndawo. Mina umfowethu wafela khona kodwa lokhu osekwenzeka manje sengathi kungaphezu kwamandla njengoba sekutholakala abantu abangaka nje bebulewe ngempelasonto eyodwa,” kusho uNksz Mhlongo.
Uthe okungcono nje le ndawo ayivalwe kusemanje umonakalo omkhulu ungakenzeki.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ziyalona uhlelo lukaChilli M lezi zintokaziComment on this story
BONISWA MOHALE
SEKUPHAWULWE kaningi ngohlelo olusha oKhozini FM oludlala njalo ngoLwesihlanu nolushayelwa ngumsakazi obuye ngezinkani, uVukani Masinga “Chilli M” obuye ateketiswe ngelikaDaddy.
Ngempela le nsizwa yaKwaMashu inobuchule bokwenza ukuthi uyilalele uphinde uyilandele noma ngabe yikuphi lapho isisakazela khona.
Umculo wokujuxuza ungena khaxa kulolu hlelo kepha lobu bumnandi buvele bumoshwe yizintokazi ezihambisana nalo msakazi kulolu hlelo, ezibizwa ngamapentshisi.
UChilli M naye uvele aphithizele nalezi zingane ungabe usazi.
Uthi usalalele uDaddy ekhuphuka nalo uhlelo uzwe amapentshisi esedazuluka athi “ngen’ emgqeni” ungabe usazi-ke noma uhlelo olwamapentshisi noma oluka-Chilli M.
Uma ngingenza iziphakamiso ngingacela ukuthi amapentshisi ehlise umoya angaphaphi kakhulu, noChilli M athathe isikhundla sakhe afake la mapentshisi emgqeni.
Ngiyazi inhloso yakhe wukuba nengxube yabalaleli kodwa amadoda nabesifazane bangalulandela lolu hlelo ngaphandle kwamapentshisi amemezayo nesiphithiphithi sawo.
Sekukaningi ngizwa abalaleli balo msakazo bekhala ngamapentshisi.
Ungangizwa kabi uma ngithi bekhala, ngisho ukuthi bebengayithandisisi indlela avele angene ngayo.
Okunye engingakuphakamisa wukuthi uChilli M asitshele ngobumnandi obenzeka eGoli naKwaZulu-Natal.
Uvamise ukusitshela ukuthi uzobe esakazela ezindaweni zobumnandi eziseGoli, iTheku lona ulishiyaphi? Kwezinye izindawo khona kwenzakalani?
Uma uChilli M efuna ukudlisela ogageni ozakwabo bakwezinye iziteshi kumele asilungise lesi simo, uma kungenjalo uzozithola esebhekene neshwa lokwehlelwa ngabalaleli.
Yize amapentshisi ehamba phambili ezintweni engingazithandi ngalolu hlelo lukaChilli M, kukhona nokho okuthokozisayo.
Ngiyajabula ukuthi uma kuvulwa olayini bezingcingo abalaleli bacela noma yini kuChilli M futhi abenzele ngoba akekho esengike ngamuzwa ekhala ngokuthi akaze akuthole ayekucelile.
Okunye wukuthi uye asitshele umgosi oshisayo ngezihlabani zaphesheya kwezilwandle kanti ubuye asebenzisane nezintatheli zezokungcebeleka.
Ukuxuba umculo wamanje nowakudala kuhle kakhulu ngoba phela uhlelo lulalelwa ‘yizigruvane’ zakudala nomathand’ izinto bamanje.
Abaningi ababekhathazekile ngokuthi uChilli M angase angakhulumi isiZulu sangempela ngoba usehlale kakhulu eGoli abaphole.
Mina anginankinga nesiZulu sakhe ngoba ngiyakuzwa konke akushoyo.
Ngicabanga ukuthi kungekudala wonke umuntu uzobe ekhuluma ngoKhozi olumaPhiks, hhayi olumaphikophiko njengoba bekusho abadala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusazolokhu kuvaliwe eKusasalethu
2013-01-07 15:03
Johannesburg - Inkampani iHarmony Gold, izolokhu ilivalile igatsha layo emayini iKusasalethu, njengoba kulindeleke ukuthi inkampani idilize.
IHarmony ithi isiqalile ukulandela umyalelo wesigaba -189, ngaphansi kweLabour Relations Act.
"Izikhulu zilandela umthetho njengoba kucaca ukuthi akukho ukubuyela emuva ngesimo senkampani,” kusho isitatimende senkampani.
Omunye wabasebenzi usigxekile isinqumo sokudiliza wathi lokhu kwakungagwemeka ukuba kwahlalwa phansi kwaboniswanwa, ngesikhathi kuqhubeka isiteleka sabasebenzi ngenyanga kaDisemba.
IHarmony Gold yangenelwa yimali elinganiselwa ku-R134 million, ivela engxenyeni yeKusasalethu, ekoteni yesithathu yonyaka owedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IBafana inyukile ohlwini lweFifa
2012-05-09 14:44
Johannesburg - Iqembu lesizwe kuleli iBafana Bafana inyuke izikhawu ezine ohlwini lweFifa lwakamuva njengoba isimi kunombolo 67, kusho umbiko ngoLwesithathu.
IBafana, engakaze idlale mdlalo kusukela yadlala ngokulingana kungenamagoli neSenegal eThekwini ngoFebhuwari, inyukile isuka kunombolo 71 ngo-Ephreli.
Iphinde yanyuka kanye yaba ngaphezu kweGuinea, yaba ngunombolo 14 emaqenjini ase-Afrika.
Njengoba ingakaze iwine emidlalweni eyisithupha yokugcina, iBafana izobhekana ne-Ethiopia emdlalweni wokuhlungelwa eyeNdebe yoMhlaba eRustenburg ngoJuni 3.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
From Community Memory
Umemulo usiko olwenzelwa intombazane uma iziphathe kahle ebuntombini bayo yangabaphoxa abazali bayo. Isikhathi esiningi lolusiko lwenziwa uma intombazane iziphathe kahle yaze yafika eminyakeni engamashumi amabili nanye - 21, ikakhulukazi lwenziwa amaZulu.
Amalungiselelo omemulo
Intombazane ihlala endlini igoye isonto lonke phambi kosuku lomemulu, isizathu ukuthi kumele amadlozi ayibone ingane leyo ezobe ikhuliswa okanye ibongwa. Kuyaye kudingeke izimpelesi ezizoyimisa ngosuku lomcimbi nazo ezingakabi nazo izingane. Phakathi nesonto intombazane ezobe yemula iyaye ihambe nezimpelesi zayo bewoyiza emphakathini nakomakhelwane, lapho omakhelwane kumele bakhiphe abanakho okuyizipho nabo basuke beyibongela. Intombazane iphinde iye komalume ukuyo landa umkhonto.
Usuku lomemulo
Ilapho khona kuwusuku lomcimbi amantombazane ahamba izintathakusa eyogeza emfuleni,abuye ngezikhathi zasemini esevunule ngezingubo zesintu. Lolu kusuke kuwusuku olukhulu kusuke kuhlatshwe inkomo, kuculwa amaculo esintu kuphinde kusinwe. Umuntu owemulayo usuke echonywa imali ekhanda izivakashi ezisuke zithamele umcimbi ngalolosuku kuphinde kubekhona nezipho eziningi.
English Summary
It an event which is done by parents, to their child (girl) for a good behavior on it childhood. Once a girl had reached the age of - 21 or above, then this event may takes place, it usually done by the Zulus.
Preparations
- A girl had to live inside a house in order for ancestors to see her and pass some blessings.
- There is a peer group with same behavior who come for support, during the week they escort the girl to the community for invitations and donation as gifts from the people.
- On the last day of the week they go to collect spear from mother’s side of the family.
The Day for Event
- Girls go to the river for bath and traditional clothing.
- Slaughtering of a cow takes place, and go to the open space (esigcawini), for cultural dance (ukusina) and music.
- On the open space a girl with it spear will go around people who are watching and do a selection by pointing down a spear in front of a chosen-one, that particular person had to take the spear and dance (agiye) then put a certain any amount of money(only paper-ones) on the head of a girl.
Umemulo
Lapha sibheka ukuthi uyini umemulo ngokubheka ukuthi ubani noma intombazane enjani eyenzelwa umemulo; ukuthi umemulo kungabe uyisiko yini futhi umzali ubona kanjani ukuthi eyiphi ingane ezinganeni ekufanele yenzelwe. Ziningi izincazelo abantu abanazo ngomemulo nalapha sibheka esizitshelwe izalukazi ezimbili ezikhonza ebandleni lakwaShembe.
Umemulo wenzelwa ingane yokuqala yentombazane ezelwe ekhaya. Ukwenzela ingane umemulo kuwusiko lwaKwaZulu kanye nebandla lasekuPhakameni liyawalandela amasiko futhi liyawagcina kakhulu. Kuthiwa uma kwenzekile intombazane endala ekhaya yadlula emhlabeni ingakokwenzelwa umemulo kufanele intombazane emlamayo yenzelwe ukumumela ngoba kuthi kuyakhaleleka.
Umemulo wentombi nto
Uma intombi intombi nto yenzelwa umemulo kuthi ngesikhathi izokwenzelwa umemulo kufanele iphume nezinye izintombi ezisagcwele ihambe iwoyiza ebuntombini bazo. Uma kuwoyizwa, intombi leyo uzowoyizela ezihlobeni zayo lapho isuke ibamema ukuthi bafike kumemulo wayo. Intombi le esuke yenzelwa umemulo isuke igcobe ibomvu ebusweni. Lapho usuke iwoyiza nomakotshana wayo.
Kuzothi ingaqeda ukuwoyiza kanye nezintombi lezo ebeziyiphelezela iyahamba iyolanda umkhonto komalume bayo. Kodwa uma ukuthi iyalotsholwa izohamba iyolanda umkhonto wayo emzini. Kuzothi ingabuya komalume kuhlatshwe imbuzi yokuguqa. Lembuzi ihlatshwa ngoMsombuluko lapho intombi ayisezukuphuma endlini. Uma kukhona ekudingayo izolethelwa umakhotshana wayo. Ngenkathi isuke ihlezi endlini usuke igcobe ibomvu.
Kuyothi ngosuku lweSabatha ntambama, seliphelile iSabatha bese kuhlatshwa inkomo. Kudliwe inyama yangaphakathi. Ekuseni izintombi ziyahamba ziyogeza ibomvu emfuleni esuke iligcobe ngesikhathi isuke igoyile. Zizothi zingabuya zihambe izintombi ziyogqoka imvunulo yazo. Nayo intombi leyo eyenzelwa umemulo iyavunula bese ifakwa nomhlwehlwe wayo izobe isihamba iyosina esigcawini.
Uma kwenzeka kanti kukhona intombi engaphelele yayikhishiswa inkomo kuqala kaZulu kanti ekuPhakameni, intombi ifakwa isiphandla sayo inkomo ehlatshiwe. Ziyahamba ziyogezwa emfuleni izintombi zibuye zifake iziphandla zazo. Uma intombi izazi ukuthi ayisiyona intombi ayiwufaki nhlobo umhlwehlwe. Ngoba uma umuntu efihlile kubonakala umhlwehlwe uyadabuka kanti kuqala kwakubonakala ngezalukazi zikhwifa phansi inyama. Zithi sawudla udoti ngoba bathi inyama iyazwakala.
Uma sekuyisikhathi sokusina esigcawini akufanele ime iqonde kumele igobe futhi ingababheki abantu. Kuthiwa isuke ihlonipha amadlozi akubo. Ngenkathi isisina imkhonto igwaza phansi eduze kwezihlobo zayo zakomalume. Uma kungabasemzini izogwaza phambi kwabo lapho kusuke kumele ukuthi bayikhunge. Uma imali bengenayo kumele bayihlome noma isipeletu. Ngenkathi kusinwa kusuke sekukhona izinsizwa sezizobheka ukuthi zingabathola yini abazozigana. EkuPhakameni kusuke kusho ukuthi intombi isingahlala esigcawini ikhethwe ngokwebandla ukuthi izogana bani. Umemulo uwusiko okumele umzali ayenzele ingane yakhe uma isikhulile ngoba uyakhalaleka ukuthi uma ungenziwanga.
By: Nqobile Mdabe
Sources: Mrs. Veronica Mkhwanazi Mrs. Mary Matenga


text:
UMotlanthe ufake igiya eliya emuvaComment on this story
MDU NCALANE
Ebika eseMangaung
LIBUKEKA selifike esiphethweni ikusasa lobeyiPhini likaMengameli we-African National Congress kuhulumeni njengoba ehlulwe ngamavoti yimbangi yakhe ethathe ihlandla lesibili lokuhola lo mbutho oqeda iminyaka eyikhulu nonyaka wasungulwa.
Izolo ebusuku uMnuz Kgalema Motlanthe ohlulwe nguMengameli Jacob Zuma ngamavoti angu-2 983 kwangu-991 emavotini angu-3 977, unqabile ukuqokelwa esigungwini esiphezulu se-ANC, ngemuva kokuhalalisela uZuma.
Amathuba kaMotlanthe okungena esikhundleni sokuba yilungu lokwengeza kwezingu-80 ebevele engacacile.
Abahlaziyi bezombusazwe izolo baqalile ukuqagela bethi uMotlanthe uzokwesula nasekubeni iPhini likaZuma kuhulumeni ukuze adedele abanqobe noZuma ukuthi bathathe izinqumo ngabaqhubeka kuhulumeni.
Umhlaziyi wezombusazwe ozimele uMnuz Bheki Mncube uthe ukukhombisa ubuhlakani nobuqotho nokulandela imigomo aziwa ngakho uMotlanthe kumele kumholele ekutheni esule esikhundleni sakhe sokuba yiPhini likaMengameli wezwe.
“Njengoba kwasho ingqungquthela yasePolokwane ukuthi kumele kube nesizinda esisodwa samandla okuyi-ANC, kumele kube njalo namanje. Akakwazi ukuphikisana nemigomo kaKhongolose ngokuthi aqhubeke abe yiPhini likaZuma ekubeni engasekho esigungwini esikhulu senhlangano,” kuchaza uMncube.
Uthe nalaba baholi abahluliwe kumele basule ezikhundleni zabo. “UMotlanthe, uMnuz Paul Mashatile, uMnuz Fikile Mbalula noMnuz Tokyo Sexwale kumele badede ukuze banikeze ubuholi obusha bombutho noZuma ithuba lokuba bahlele kabusha ikhabhinethi ngokulandela imigomo emisha ezobhabhadiswa yingqungquthela,” kusho uMncube.
Izolo emini kuhlokome itende ngesikhathi kumenyezelwa imiphumela yokhetho lwezikhundla eziyisithupha zokuqala kuKhongolose.
UMotlanthe usukume wamxhawula wamanga uZuma ngesikhathi kumenyezelwa imiphumela, ngaphambi kokuba uZuma abizelwe esiteji njengoMengameli omusha. Indlu ibisivele ikulungele ukubongela uZuma njengoba ngaphambi kokumenyezelwa kwemiphumela bese ziqalile ukuhalalisa izithunywa. Yonke imiphumela yokhetho ivune ithimba ebeliboshelwe wuZuma, okuyinto ebinezinkomba ezinkulu zalabo abazongena esigungwini esiphezulu.
Emuva kokukhethwa kwabaholi uZuma uxwayise izithunywa ngokubaluleka kokubuyisana nokwakha i-ANC ebumbene. “Ukuncintisana nokubanga izikhundla kuyingxenye yentando yeningi ka-ANC,” kusho uZuma.
Uthe uma ingqungquthela isikhulumile kumele wonke umuntu alandele lokho.
Uthe i-ANC inezinto eziningi engazithekela kubantu kanti kumele kube yiyo ehlahla indlela ngokwenza kahle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Siyilindele ngabomvu iPirates - Katsande
2012-12-06 08:30
Johannesburg - UWillard Katsande uthi iKaizer Chiefs ngeke ilishintshe igiya ehamba ngalo uma isihlangana nezimbangi zayo i-Orlando Pirates emdlalweni womkhaya baseSoweto ngoMgqibelo.
Lo mdlali waseZimbabwe uthi aMakhosi azokhipha izikhwepha ekuqinisekiseni ukuthi ayaqhubeka nokuhola amaqembu ohlwini lwePremiership uma esebhekene namaBhakabhaka, nadlale ngokulingana ngo 0-0 neChippa United ngoLwesine.
"Ngokwami, ngizimisele ngalo mdlalo. Ngiyazi ukuthi lo mdlalo obaluleke kanjani eNingizimu Afrika," kusho uKatsande etshela iKickOff.com.
"Sizodlala ngokuzimisela. Akukho okuzoshintsha ngenxa yokuthi yonke imidlalo iyafana.
"Njengeqembu, sizilungiselele futhi sithole isibindi kulandela ukuguqisa i-Ajax Cape Town ngo 3-0. Siyilindele iPirates," kusho uKatsande ngokuzethemba.
Njengoba iPirates izimisele ngokuvala igebe elikhona phakathi kwayo neChiefs, uKastande uthi 'bazimisele ngokufela enkundleni'.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
WASHINGTON DC—
Lanxa ibandla lezanu lingakahleli indlela yokukhetha amalunga azancintisa kukhetho lokuding abazalimela, kuma primaries, ibandla leli lithi lifuna kube ngamalunga azimiseleyo hatshi afuna nje izikhundla.
Lelibandla lazise njalo ukuthi abazafuna ukungena kukhetho kumele babe ngabake baba lezikhundla kulelibandla okwedlula iminyaka emihlanu. Lokhu kudanise abanengi abasakhulayo abangakaze babe lizikhundla okwesikhathi leso.
Ingcwethi kwezombusazwe zithi lokhu kukhanya kuyindlela yokuvimba abasakhulayo laba ngoba belakho ukuthathela umbuso amakhehla.
Kodwa isikhulumeli sebandla leZanu PF, uMnu. Rugare Gumbo othi ibandla leli kalibandlulile intsha yebandla leli.
Ingxoxo loMnu. Rugare Gumbo


text:
Akajeze uJub Jub - Umbono
2013-02-08 16:10
Cape Town - INkantolo yeMantshi yaseProtea ngoLwesine inqabe isicelo somculi uMolemo "Jub Jub" Maarohanye sokuthi aphikise isigwebo seminyaka engu-20 ebhadla ejele asithola ngokubulala nokuzama ukubulala.
Abafundi babeka izimvo zabo ngesinqumo senkantolo:
USiphiwe Shlangu uthe: Isinqumo esihle kakhulu lesi esithathwe yinkantolo.
Kungani osaziwayo befuna ukuvikela amagama abo noma bonile, kungani befuna umthetho uvune bona?
Mhlampe imali nodumo kubanika ilungelo elingafani nabanye abantu noma vele asifani emthethweni?
UMakhulukhulu Sanele uthe: Lo mbhemu akasali ngaphandle esihlokweni esithi "Ngizenze mina", alikho iphutha ekungeneni emotweni udakiwe.
UBonge MaSkhuthaza Shoba uthe: Baningi kabi abantu abonayo baboshwe, naye akafane nawowonke umhlali wakuleli, kumele ajeze.
Ngokwami bengizomengezela eminye iminyaka engu-20.
UThandanani Ngubonduna uthe: Wagwetsha kancane mina anganelisekile bandla, kwakufanele athole udilikajele.
Nokho-ke isigwebo angeke siyibuyise imiphefumulo yezingane ezashona.
UProsper Ndlovu uthe: Ukuthi ungusaziwayo akusho ukuthi kumele uxolelwe uma wonile!
UJub Jub simfanele isigwebo, kungaba njani uma kungathiwa akuxolelwe bonke abantu abasemajele abenze amaphutha?
Uzombheka kanjani umbulali womntanakho aqhubeke ecula ejabula esenza imali wena ubhekene nethuna.
UMfundo MaMphephethwa uthe: Sebaxola vele abantu abashonelwa, kuphela nje kumele alandele umthetho qha.
Baningi abenze amaphutha abasemajele.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
I-Nissan GT-R akuyona ekawonke wonkeComment on this story
KANTI nawe Theku awumncinyane. Sengike ngakhala kakhulu kule ngosi ngezinkampani zezimoto zilibukela phansi leli dolobha ngokuthi izimoto ezintsha ezisuke zethuliwe kuthathe isikhathi ukuthi zifike kulo. Kodwa kungijabulisile ukubona iNissan GT-R ipake emgwaqeni onganakekile e-Albert Park ngamaholidi ezikole asebusika.
Kuyo futhi le ngosi sike sakuveza ngaphambilini kumenyezelwa ukufika kwayo ukuthi le-GTR akuzoba unami nginaye ngoba isandla singena sishone ephaketheni. Ngizamile ukuhudula izinyawo ngilindile ukuthi ukhona ozoqhamuka ongumnikazi wale moto kodwa ngokubona kuhamba isikhathi ngagcina ngiwachithile amanzi ngaqhubeka nohambo lwami. Leya ntokazi noma insizwa ebihamba ngaleya GT-R ikhiphe isigidi nangaphezulu ngaleya moto. Kwabanye abafana nami leyo imali ongeke wayihlanganisa ngisho senihlangene ekhaya nithatha izimali zenu zempesheni emisebenzini yenu. Loya muntu obehamba ngaleya GT-R uhamba ngemoto enamandla enjini angu 397kW. Kuleya moto kwa Nissan balehlisile izinga lokusebenzisa upetrol kanjalo nesisi esingcolile esikhiqizwa yimoto.
Zonke izinhlobo zayo ziphuma nekhamera ngemuva. Iyimoto yomjaho enazo zonke izinto ozithola ezimotweni zejubane ongeke wazithola ezimotweni ezijwayelekile.
Njengoba iyintsha olunye ushintsho abalwenzile lusenjinini, uchassis kanye nakwi transmission.
Le GT-R ithathelwe ezimotweni zomjaho ezakhelwe ijubane izibeke kwelinye izinga.
KwaNissan bathi ngesikhathi yethulwa i-GT-R yembula ikhasi elisha ezimotweni zejubane, yakhiwe ngendlela yokuthi ibambelele emgwaqeni nabashayeli bayamukela ngezandla ezimhlophe.
Indlela esebenzisa ngayo upetrol ithe ukwehla uma kuqhathaniswa neyangaphambilini ebidla amalitha angu 12 ngo 100km, njengoba lena entsha isebenzisa amalitha angu 11.8 ngebanga elifanayo.
AKUMANDLA KUYAFIWA
Amandla enjini anyukile esuka ku 390kW bawabeka ku 397kW kwase kuthi itorque nayo balinyusa izinga layo isuka ku 612Nm bayibeka ku 628Nm.
Ngaphambili ohlangothini lomshayeli bazinike isikhathi ukuyenza base benza nesiqiniseko sokuthi zonke izinto bazenza ziqondane nomshayeli.
U-dashboard ukhanya bha ngombala oluhlaza okwesibhakabhaka okwenza uma uhleli ngaphambili uzizwe kube sengathi usebhanoyini.
Zonke izinhlobo ziphuma nekhamera yangemuva esiza umshayeli ukuthi akwazi ukubona konke okwenzekayo ngemuva kwemoto.
Ziningi izinto ezidle imali ngendlela engacacile kule GT-R njengomsindo (iradio) wakhona owuhlobo olusha lwe Bose® Precision engatholakali lapha eNingizimu Afrika.
AMANANI
2012 GT-R Premium Edition R1,347,000
2012 GT-R Black Edition R1,397,000
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.